open-index/open-wikipedia-markdown huggingface dataset:
三島由紀夫

**三島由紀夫**者，日本國人氏，多有所著。其本名謂**平岡公威**，東京人氏也。生於公元一九二五年。其父名平岡梓，其母名倭文重。復有弟妹各一。其祖母夏子出身名門貴冑。三島幼時，與其祖母居。祖母溺愛之，是以三島身柔弱而其性優柔寡斷。祖母嗜歌舞伎，能劇，三島遂耳濡目染，頗有所得。
	
三島六歲入小學，嘗作詩歌，時有布於校內之刊。十二歲入中學，於中學之時，多有付梓。公元一九三九年，遇國文教師清水文雄，清水助之甚多。後，號曰「平岡青城」，作《十五歲詩集》。其有詩歌之才，嘗一日吟詩數首。後，其更筆名，曰「三島由紀夫」，此其所來。
	
公元一九四四年，三島自中學畢業。入東京帝國太學，名列榜首。天皇賜銀表一隻，日本駐德大使贈書三本。十月，其初作《百花怒放之林》付梓。十二月，始習德意志律法於太學。
	
次年，日本將敗於二戰，三島為軍所徵，將往南洋與英美戰。然其行前患寒疾，軍醫以其肺臟有恙，令其歸鄉療養。其本應入之軍，後全軍覆沒於呂宋。三島遂以不得從軍為憾事，綿延終身。
	
此年蓋三島憂鬱之時也。一則日本敗降，二則其友蓮田善明聞日本敗降自盡於南洋，三則其妹病逝。

次年，三島復行寫作之事，作小說《中世》及《菸草》，往鎌倉會川端康成。後其作常付梓於川端之刊《人間》。二人私交甚篤，綿延多年。
	
公元一九四七年，三島畢業自太學，入大藏省為小吏，掌儲蓄之務。次年，辭於大藏省，為專職之作家。此年，其作《盜賊》付梓。後作《假面之盜賊》，該書付梓於公元一九四九年。
	
公元一九五零年代，三島之《愛之渴望》付梓。其時，有太學生私作錢莊於東京，事敗自盡。復又有東京鹿鳴寺小僧一人，舉火焚其寺，並投火自盡。三島遂以此二事為題，作《青色時代》及其後作《金閣寺》。
	
三島亦嘗作戲劇。其嘗為《彩虹》，《火宅》等劇本。公元一九五零年九月，入「雲之會」，此會蓋文壇名人創之。一戲劇之社也。
	
公元一九五一年，三島作小說《禁色》之第一部同《夏子之歷險》。《禁色》風靡一時。其後，日本《朝日新聞》聘其為記者，令其環遊世界。次年五月，三島歸日本。其嘗謁希臘，深受泰西之藝術薰陶。其遊記《阿波羅之杯》付梓於同年十月。
	
同年，《禁色》之次部付梓，次年，松竹大船株式會社作《夏子之歷險》之映畫。同年，作小說《日本製》。並為作小說《潮騷》，謁三重縣之神島。次年，《潮騷》付梓。同年，東寶株式會社作其映畫，眾皆語其妙。同年，有新潮社作「新潮社文學賞」，三島以《潮騷》而摘之。
	
公元一九五五年，三島以其軀體孱弱，遂大行健身之事。復習劍道，甚嫻。
	
次年，《金閣寺》成，一時洛陽紙貴。戲劇《鹿鳴館》成，好評如潮。真乃風光得意之時也。同年，始習拳術，歷八月。《潮騷》譯於英文，售於美利堅。
	
次年，三島以《金閣寺》獲「讀賣文學賞」，其劇本《近代能樂集》復譯於英文，售於美利堅。後，三島嘗遊歷美洲，並訪密歇根太學，行講演。後暫居新約克府，次年元月，始歸日本。
	
公元一九六八年，三島聞川端康成獲諾貝爾獎，大不悅。嘗駕跑車馳於馳道數時。
	
三島奉日本之武士道，為日本受制於美利堅而不滿。公元一九六八年，三島集其同志者，為「盾會」。欲行尊王攘夷之事。公元一九七零年三月，三島欲舉事。有香賀（會眾謂之小香賀），小川二人，願隨其同往。
	
後，三島始料其後事。五月中，三島謂會眾曰，可挾自衛隊之將，復行講演。其時，盾會已獲將之許，操練於軍中之直升機場。
	
六月，三島大會諸文人，與之相談，或已有辭世之意。八月，三島與其家人往下田度假。此時，下田畢其《豐饒之海》。其時，多有心神煩亂。
	
九月，作攝影集《一人之滅》，篠山紀信攝之。其作之意映射古時泰西受苦刑之基督徒，觀之詭異暴虐，似已有異。
	
十一月，三島與眾人論其演說之事。其後，眾人遂購繩索，酒類，工具諸物，並書其論於帆布之上。二十四日午後，眾人作絕命詩。三島謂眾人曰：「汝盡可隨心所欲，不拘韻律。」其後，眾人入近旁之小酒肆，飲酒以壯志。後，三島遂作遺書十餘，與其親人，同道友人。一謂盾會會眾曰：「著吾屍身以盾會之戎裝，著手套，並佩以劍，復攝像一幅，雖家人不願，然此可示家人吾以武士之身而死。」一謂家人曰：「吾非文人也。吾乃武士。是以吾之戒名，不得有『文』於其中，然需有『武』字。」復令其會眾散去於其死後。
	
此日夜，三島遂離其父母妻子之宅。次日，小香賀等數人駕車往三島之宅。三島著盾會之戎裝，並佩長劍一，攜匕首二。復攜一封，中有九萬日圓，以聘訟師於事後。並令眾人務必存活，以繼盾會之遺志。眾人遂駕車往自衛隊將衙。其時，三島與眾人談笑，神色自若。
	
眾人抵將衙，謂眾將曰「贈寶刀於將軍」。總監益田兼利甚喜之。遂問三島曰：「汝劍開刃否？」三島曰：「是也。」復令香賀曰：「香賀，取手巾。」香賀遂起而趨益田。當是時，眾人一發而上，擒益田，並縛其於椅上。
	
時，會眾以雜物塞將衙之門。有裨將聞其異動，欲破門而入。三島遂挾益田而令其退。其後，三島遂令眾將集其士卒，而聚於樓前聽其講演。復又有小將十數人，欲破門而拯之，為三島以劍所傷，遂退。
	
其後，記者至。三島遂贈二記者以其信及其像。
	
午時，士卒八百餘人及盾會之餘人皆至。正午，三島始其講演。其謂士卒以日本之武士精神，籲其舉事，以恢復日本之榮光。復嘶吼於士卒曰：「真男兒，真武士！」並呼：「天皇陛下萬歲！」然士卒皆以其為愚人，對之大罵。其時，捕快之直升機三乘，巡於其上。
	
後，三島覺其無益，遂止，而步入內室，曰：「吾以為其等未聞吾之言辭也。遂解其衣，以白布裹其腹，旋而取匕首刺己腹。森田持長劍，行介錯之事，以刀斬其頸，然弗成。三島遂痛呼連連，曰：「復行之！」。森田遂復揮劍斬之。復弗成。三島痛嚎曰：「香賀！」斬以三次，終斃之。後，森田亦自盡，大香賀為其介錯，一斬而斃。
	
其後，盾會諸人正二人之首級，哭而拜之。鬆益田之縛，令其出。此後，盾會諸人皆束手而為捕快所擒。
	
其夜，三島之宅前，記者雲集。復又有三島之同道者，著和服而來。謁其宅，拜之而去。
	
次日午後，三島之屍運返其家。其後，眾人為其著盾會之戎服，並佩以劍。然，其妻洋子置其水筆及書稿於其棺中。旋往火焚之處。
分類:大正列傳
分類:東京都列傳
陸扆

**陸扆**字**祥文**。本名**允迪**。本蘇州吳人也。先世徙關中。系出吳郡陸氏侍郎枝。父鄯，祖師德，并列朝班。扆為光啟二年進士。黃巢起，從僖宗行幸。韋昭度奏為鹽鐵巡官。龍紀元年， 柳玭奏改監察御史。‎大順中，累遷中書舍人。乾寧元年七月，以戶部侍郎同平章事，入相。乾寧二年，王行瑜、李茂貞以昭宗忤二人意，將兵犯長安。昭宗怒，親征，扆固持不可，遂左遷。及帝敗，乃復工部尚書、兵部尚書。乾寧四年春正月，以中書侍郎同平章，再入相。昭宗自李茂貞所據鳳翔還京，降各鎮詔書，獨不降之鳳翔，扆復為鳳翔說帝，以為不可。清河崔胤不悅，貶扆沂王傅。置洛陽。崔胤為朱全忠所害，扆復元官，從昭宗遷洛。全忠既害昭宗，扆與裴樞、王溥共罹白馬之禍。年五十九。子璪，緱氏令。
## 世系之疑
《新唐書》宰相世系表載扆父名墠，曾祖名瀍。與《舊唐書》異。今人趙超《新唐書宰相世系表集校》訂瀍為灃。
## 據
*《舊唐書卷一百七十九》
*《新唐書表第十三下》
*《新唐書宰相世系表集校》
神策軍

**神策軍**，唐禁軍之一部。本為一鎮，在洮州。哥舒翰討吐蕃，因置之。肅宗乾元二年，戰安慶緒於相州，敗。上元中，以北衙軍使衛伯玉為本軍節度使。宦者魚朝恩監軍。後其鎮沒於吐蕃，遷陜州。代宗永泰元年，吐蕃犯唐，神策軍魚朝恩拱衛京師，由是勢盛，轉為禁軍。神策請益其所領，朝廷皆許之。朝恩死，劉希暹代之，希暹死，王駕鶴代之。德宗朝，白琇珪監軍。建中三年，李希烈反，河北諸鎮大亂，朝廷以神策軍討之，死者眾。琇珪乃募富家子充軍，富家雖獻金無算，朝廷授以官品，然皆隸籍而已，臨事不能征戰，及涇原兵變，有奉天之難，神策軍皆待伏無功。琇珪貶，李晟代之。屯渭北，軍復振。貞元二年，改神策左右廂為左右神策軍。神策軍屯京兆之地積年，仗勢欺人，魚肉百姓。人多患之。唐杜牧《樊川集》載，其時百姓炊，皆以奉左右軍，不敢自食。長安有納課戶之謂，此輩蓋繳稅而已，身不從軍。有司畏懼，不能理之。唐制有役，納課戶納金於神策，以避役使也。貞元十年，京兆尹、弘農楊於陵立《挾名敕》，列姓名其上，依名發糧。於陵欲以是絕侵吞國財之弊也。貞元十二年，竇文場、霍仙鳴為左右護軍，張尚進、焦希望為左右中護軍。皆宦官。時邊徼之兵，補給陋甚，往往求隸神策軍，號神策行營，所得溘盈三倍。軍士累增，至十五萬。順宗永貞革新時，王叔文欲以己部代領神策，為宦官所沮。憲宗元和二年，神武軍、神威軍省，隸神策。僖宗朝，黃巢起事，神策軍中皆豪家子，不習兵，乃募長安民充軍，皆烏合之眾，大敗。僖宗走蜀，宦官田令孜募神策新軍，置五十四都，十軍。領都者號都頭。改左右神策大將為左右神策諸都指揮使。及昭宗時，李茂貞跋扈，稍有不從，即興兵薄長安，神策勢遂衰，不復振矣。景福三年，左右神策中尉劉季述、王仲先怨神策困窮，乃兵變，廢昭宗，幽之東宮，季述讓昭宗不從己，以至禍難。旋敗，昭宗復為皇帝。廢立之事，昭宗久不能釋。乃陰通朱全忠，謀誅朝中宦官。事覺，宦官劫昭宗走鳳翔，朱全忠引兵圍之，歲餘，宦官韓全誨等誅死，全忠圍解，昭宗還長安，繼而中貴誅殺殆盡。至是，神策軍名存實亡。其後崔胤、裴樞、獨孤損嘗判六軍。天復元年十一月，崔胤奏廢左右神策軍。宦官留三十人。昭宗為全忠所害，從者咸死之。

唐室既衰，藩鎮勢熾，四方征伐，所仰神策。不隸六軍，自為一部。德宗奉天之難，宦官勤王有功，遂浸淫州郡。帝王廢立，決於其手。然神策與唐相終始，神策之敗，唐室亦亡。韓偓嘗白昭宗，謂宦官不可盡殺，宜恩幸其忠厚者，以圖興復。而昭宗卒不聽。神策起玄宗天寶中，於昭宗天復初廢，歷百五十餘年。
## 官品
*左右神策大將軍各一員。正三品。僖宗時改左右神策諸都指揮使。
*左右神策將軍各二員。從三品。
*護軍中尉。德宗貞元中置。恆以宦官為之。
*中護軍。恆以宦官為之。
*都頭。僖宗時田令孜置。

## 歷代軍帥

## 據
*《新唐書兵志》
*《舊唐書職官志》
*《舊唐書宦官列傳》
*《新唐書卷一百八十二》
*唐長孺《唐書兵志箋證》
魯冰花

**魯冰花**，臺灣影戲也。民國七十九年攝。楊立國導其演，吳念真編其劇。改自鍾肇政小說《魯冰花》，其題音近鷺話「路邊花」。

## 劇情
師雲天見生明有畫才，惜無知音。明學業無成，然其所畫之足，堪比摩詰之皴，東坡之點。雲天遂選其作，送諸大賽。恨彼天妒奇才，獎訊未至，明先逝矣。

## 獎賞
此作嘗獲獎五。而授獎者其名：曰德意志影展，曰義大利吉豐尼影展，曰聯合國教科文組織，曰加拿大里姆斯基影展，曰法國蒙貝利耶市府。

分類:臺灣影戲‎
分類:臺灣小說
金魚

**金魚**者，玩賞之物也。又名：**金鯽**、**金銀魚**、**玳瑁魚**、**火魚**、**五色魚**、**斑魚**、**文魚**、**朱砂魚**等。古昔，凡悅目鱗介，皆呼爲金魚。今獨謂鯽所化耳。

是君也，金鱗斒斕，紋鮮彩霞。戴冠弁，着羅裙。翩躚坎德，若曳霧綃。其色有八：紅、黃、黑、白、藍、紫、花斑、五花，云云。

稽墳索典，探本究源，有晉之世，初見載籍。皇唐時，釋教殷熾。僧人好生，且憐其珍奇,乃建放生池，以蓄養焉。宋初，門閥達官，旁興園林，浚陂池，以備雅玩。明時，盛於民間。始畜於盆缸，賞玩一室之內。逮清，值泰西淫巧入華，養於玻璃缸，晶瑩剔透，得側而觀之，唼喋翠藻，蕩漾清泉，甚爲可人。

文龜二年，渡至扶桑，爲貴冑所獨專。元祿時，武士乏財者，養金魚以售。江戶末，方惠及眾庶。今逢夏祭，兩三童子，着和服，鳩集街町，以紙網掬魚，相競以爲樂，此謂**金魚掬**。

十七稘，傳葡萄牙，漸遍全歐。凡西人娶婦，贈以金魚，祈福祉也。至魚價賤，此俗乃廢。十九稘，播至美國，其所育名種，曰篲星者，亦誇於世。

天工化凡魚，賚之朱衣。又恃人力，種盛族繁。紋彩體態，皆有可觀。中外士人，莫不注心。而自中華始，不亦妙哉。
## 據
*《中國金魚》徐金生 等編著
*The History Of Goldfish
*金魚の歴史と系統図 
*金魚の歴史
顧況

**顧況**字**逋翁**，號**華陽山人**，又號**悲翁**。蘇州海鹽人也。肅宗至德二年進士。大曆八、九年，為永嘉度支鹽鐵轉運使府屬官。十年，與李泌、柳渾交遊。貞元二年，為鎮海軍節度使韓滉判官。滉入朝，況為大理寺司直。三年，柳渾、李泌主政，況遷著作郎。五年，渾、泌相繼卒，況以傲毀朝班，貶饒州司戶參軍。經蘇州、杭州、睦州、信州，與州刺史韋應物、房孺復、韋儹、劉太真相唱和。十年，隱於茅山。來往湖州、揚州、宣州、嘉興、常熟之間。憲宗時卒。有《華陽集》。子非熊有才名。
## 據
*《唐詩大辭典修訂本》
*《中國歷代人名大辭典》
*《唐國史補》
法政大學

**法政大學**，略云**法大**，日本之大學也，處東京都，肇於明治十三年。訓曰「自由進步」。

## 史
明治初年之日本，是時自由民權運動高揚，朝野急欲整備新律，然人才貧缺，有識之士遂立此學，時曰**東京法學社**。

學社乃東瀛最早之私立律法學校，肇建之初，專授泰西之律法。至大正九年，改制大學，即今日之法政大學。

## 概況
今學院繁多，嚢括諸學，有十五：曰法學、曰文學、曰經營學、曰國際文化學、曰人間環境學、曰生涯設計學、曰設計工學、曰全球教養學、曰經濟學、曰社會學、曰現代福祉學、曰體育健康學、曰情報科學、曰理工學、曰生命科學。另設一函授教育部。

學院之中，尤以法學、社會學最古，為東瀛眾私學之先。

今有生員凡三萬八千餘人。

## 校舍
本部立於東京市谷，分學有三，曰多摩、曰小金井、曰靜岡。

## 育才
法大育人百餘年，輩出法官、國會議員、商賈。

清末民初，自中國負笈此學者甚眾，若宋教仁、湯化龍等，亦畢於斯。

## 據
* 法政大學之理念・目的 
* 法政大學之教育・研究 
* 法政大學之略年表 

分類:日本之大學
段昭儀

* 景徳皇后段氏，前燕景昭帝慕容儁之昭儀也。後燕成武帝慕容垂以皇后之銜而追贈之。
* 段昭儀 (北齊) ，北齊文宣帝高洋之昭儀也。

分類:中華釋義
分類:人名釋義
段榮

**段榮**（四七八年 - 五三九年），字**子茂**，武威郡姑臧縣人也。北魏至東魏間之官僚、軍人也。

## 歷
祖為段信，仕沮渠氏，後入北魏，以豪族徙北邊，仍家於五原郡。 父為段連，北魏之安北府司馬也。段榮成長於五原郡。

段榮少好曆術，專意天文星象。

北魏正光初年，語人曰：「《易》云 『觀於天文以察時變』，又曰『天垂象，見吉兇』，今觀玄象，察人事，不及十年，當有亂矣。」或問曰：「起於何處，當可避乎？」段榮曰：「構亂之源，此地為始，恐天下因此橫流，無所避也。」未幾，果如言。六鎮之亂後，段榮遇亂，與鄉里、舊識等攜妻子，南奔平城。屬杜洛周為亂，段榮與高歡謀誅之，事不捷，共奔爾朱榮。

元象元年，授儀同三司。

元象二年五月卒，年六十二。贈使持節、定冀滄瀛四州諸軍事、定州刺史、太尉、尚書左僕射，諡曰昭景。

皇建初，配饗高祖廟庭。

皇建二年，重贈大司馬、尚書令、武威王。長子韶嗣。

## 妻子

### 妻
* 正室：婁信相（四八六年 - 五二五年；婁内干之長女也）
* 繼室：梁令春（四九四年 - 五五八年；安定郡君）

### 子
* 嫡長子：段韶（後嗣）
* 次子：段孝言，繼室所生。
* 子：段寧安
* 女：昭儀段氏（文宣帝之妾）

## 傳
* 北齊書 - 卷16 - 列伝第8
* 北史 - 卷16 - 列伝第42
* 齊故大司馬武威昭景王段君墓誌銘（段榮墓誌）
* 齊故大司馬武威昭景王妃婁氏墓誌銘（婁信相墓誌）
* 齊故大司馬武威昭景王郡君梁氏墓誌銘（梁令春墓誌）
開皇

**開皇**為隋高祖文皇帝楊堅之年號也，始於五八一年，止於六〇〇年，凡十九年。

## 大事紀
*開皇九年——李淵之嫡長子李建成生。
*開皇十七年——李淵之嫡次子李世民生。

## 生

## 卒

## 紀年


大隋年號

繼

下


北周：大定
仁壽
段暉

**段暉**（生卒年不詳），字**長祚**，乃五胡十六國至北魏間之人也。本貫武威郡姑臧縣。

## 歷
段暉，身長八尺餘，師事**歐陽湯**，歐陽湯甚愛之、矚望甚深。

四一二年（永康元年），西秦乞伏熾磐立，出任中尉。

四一五年（永康四年），**乞伏熾磐**率三萬兵襲北涼之湟河，北涼司馬**隗仁**被捕、乞伏熾磐欲斬隗仁之時，段暉進言稱隗仁乃忠義之人。

四二七年（建弘八年），出任涼州刺史。

四二八年（永弘元年），乞伏暮末立，段暉受封為輔國大將軍、御史大夫、西海侯。

四二九年（永弘二年），吐谷渾與北涼共盟結攻西秦，段暉迎撃、並撃破之。

## 子
* 段承根，武威姑臧人。段承根自云漢太尉段熲之九世孫也。

## 據
* 魏書，卷第五十二，列傳第四十
* 北史，卷第三十四，列傳第二十二
民園麵家

**民園麵家**，香港食肆也。在中環荷李活道，立店鐵皮小屋，售麵、雲吞、豬手等。雖布衣簡食，而味踰方丈。名流雲集，公卿輻輳。擅名一時。

初，黃光慶創業。一九八二年，李氏夫婦入股。二〇〇五年五月，黃氏卒，依法當結業。日月急節，香港亟進，曩時大排檔，今惟三十矣。世人患舊俗東流，湮滅逝川，遂起衛之。七月末，終廢。十二月，李氏僦店他所，復營之。

二〇〇八年，立法會修法，曰：「非嫡傳者，亦可承牌。」

至二〇一五年末，李氏夫婦春秋高，兒孫皆不欲承業。二〇一六年三月，閉店。

## 據
沈雲英

**沈雲英** (一六二四年 - 一六六零年)，明季浙江省蕭山昭東瓜瀝鎮長巷村人，南明女將，出身武職世家，其父沈至緒乃武進士出身也。

## 生涯
父為永州、道州之守備**沈至绪**也，一六四三年守備道州。張獻忠率賊破武昌，過洞庭湖而往西去，勢張甚。未幾，攻圍道州，沈至绪將軍出戰木壘， 歿於軍。

沈雲英時年方十七歲，解簪珥，告州人曰：「賊雖累勝，然皆烏合，不足畏！吾女子， 義不忍與賊俱生。吾為父死，諸公為鄉里死，即道州可完；孰與乞命狂賊之手，坐視妻若子為虜乎？」眾壯其意，皆曰：「諾」。城門開，雲英甲而馳，率一城百姓持木杖，直前擊賊。賊駭亂，出不意，皆自相蹂藉以奔，遂解道州之圍。獲父屍，城中人皆縞素助雲英成喪。

郡守上功，詔贈沈至緒為副總兵，加雲英為游擊將軍，坐父署，守道州。

## 評
*夏之蓉評：道州人祠祀麻灘，四時不絕。論曰：「明季二賊豎四訌，遂移神器。時士大夫脅息兵刃下，能不喪其丈夫者，鮮矣！秦良玉、沈雲英之流，解簪珥一奮，賊氣為奪，忠勇之伸，乃激於女子，事何奇也！豈亂世陰陽之道，不得其情；抑義在天下，不可奪志者，雖匹婦猶然歟！雲英事不載《明史》，余故傳之云。」
## 據
*夏之蓉，《沈雲英傳》
段孝言

**段孝言**（生卒年不詳），南北朝時代、東魏至北齊間之官僚、政治家也。本貫武威郡姑臧縣。

## 歷
段榮之第二子也，其繼室所生。段孝言，少警發有風儀。

東魏武定末年，初任司徒參軍事。五五〇年（天保元年），北齊受禪建國，其兄韶以別封霸城縣侯授之。累遷儀同三司、度支尚書、清都尹。

## 據
* 北齊書，卷一十六，列傳第八
* 北史，卷五十四，列傳第四十二
仁壽

**仁壽**（六零一年正月 — 六零四年十二月）：為隋高祖文皇帝楊堅之年號也，歷三歲餘。仁壽四年七月，隋煬帝立，沿用。

## 事

## 生

## 卒

## 纪年

## 據
*徐紅嵐，《中日朝三国历史纪年表》，遼寧教育出版社，一九九八年五月
*松橋達良，《》，砂書房，壹玖玖肆年柒月
*李崇智，《中國歷代年號考》，中華書局，二零零一年一月



大隋年號

繼

下


開皇
大業
段韶

**段韶**（? - 五七一年），小名**鐵伐**，字**孝先，武威郡姑臧縣人，東魏至[[北齊]]之軍人也。**

## 歷
父段榮、母婁信相(高歡之妻婁昭君之姊婁信相)，為長男也。少工騎射，有將領才略。高歡以武明皇后婁昭君之姊之子，愛之，常置左右，以為心腹。

五二八年（建義元年），為其親信都督也。

五三一年（中興元年），從高歡拒爾朱兆，戰於廣阿。高歡問段韶曰：「彼衆我寡，其若之何？」段韶曰：「所謂衆者，得衆人之死；強者，得天下之心。尒朱狂狡，行路所見，裂冠毀冕，拔本塞源，邙山之會，搢紳何罪，兼殺主立君，不脫旬朔，天下思亂，十室而九。王躬昭德義，除君側之惡，何往而不克哉！」高歡曰：「吾雖以順討逆，奉辭伐罪，但弱小在強大之間，恐無天命，卿不聞之也？」段韶答曰：「韶聞小能敵大，小道大淫，皇天無親，唯德是輔，尒朱外賊天下，內失善人，知者不為謀，勇者不為鬭，不肖失職，賢者取之，復何疑也。」遂與爾朱兆戰，兆軍潰。攻劉誕於鄴。

五三二年（中興二年），及韓陵之戰，段韶督率所部，先鋒陷陣。

五三三年（永熙二年），尋從高歡祖出晉陽，追爾朱兆於赤谼嶺，平之。以軍功封下洛縣男。

五三六年（天平三年），又從襲取西魏之夏州，擒斛律彌娥突，加龍驤將軍、諫議大夫，累遷武衛將軍。後恩賜父榮姑臧縣侯，其下洛縣男啟讓繼母弟寧安。

五七一年九月病没。追贈仮黄鉞、使持節、都督朔并定趙冀滄齊兗梁洛晉建十二州諸軍事、相國、太尉、錄尚書事、朔州刺史之位，諡忠武。

## 子女
* 段懿，字德猷，段韶之長子也。歷任行台右僕射、殿中尚書、兗州刺史。適潁川長公主。父亡嗣爵。
* 段深，字德深，封爵為濟北王。歷任徐州行台左僕射、徐州刺史。後入北周，封為大將軍）
* 段德舉
* 段德衡（開府儀同三司、濟州刺史。北周之儀同大將軍）
* 段德堪（儀同三司。隋之汴州刺史、汝南郡太守）

## 傳
* 『北齊書』卷一十六，列傳第八
* 『北史』卷五十四，列傳第四十二

## 注釋
曹據

**魏彭城王**諱**據**，曹氏，操之子也。母环夫人，曹冲為其同母兄，曹宇為其同母弟。

建安十六年，封范阳侯。建安二十二年，徙封宛侯。黄初二年，进爵为宛公。黄初三年，为章陵王，又徙封義陽王。

丕以南方潮湿，又因環太妃乃彭城人，徙封彭城王，又徙封濟陰王。黄初五年，丕之詔曰：“先王建国，随时而制。汉祖增秦所置郡，至光武以天下损耗，并省郡县。以今比之，益不及焉。其改封诸王，皆为县王。”，黄初五年，改封定陶縣。

太和六年，改封諸王，以郡為國，復封彭城王。〈魏书载玺书曰：“制诏彭城王：有司奏，王遣司马董和，赍珠玉来到京师中尚方，多作禁物，交通工官，出入近署，逾侈非度，慢令违制，绳王以法。朕用怃然，不宁于心。王以懿亲之重，处籓辅之位，典籍日陈於前，勤诵不辍於侧。加雅素奉脩，恭肃敬慎，务在蹈道，孜孜不衰，岂忘率意正身，考终厥行哉？若然小疵，或谬于细人，忽不觉悟，以斯为失耳。书曰：‘惟圣罔念作狂，惟狂克念作圣。’古人垂诰，乃至於此，故君子思心无斯须远道焉。常虑所以累德者而去之，则德明矣；开心所以为塞者而通之，则心夷矣；慎行所以为尤者而脩之，则行全矣：三者，王之所能备也。今诏有司宥王，削县二千户，以彰八柄与夺之法。昔羲、文作易，著休复之语，仲尼论行，既过能改。王其改行，茂昭斯义，率意无怠。”〉，景初元年，坐私遣人诣中尚方作禁物，削縣二千户。

景初三年，復所削户邑。正元、景元中累增邑，并前四千六百户。

## 子
* 魏平陽公曹琮：嗣 魏鄧哀王冲
* 曹範：
* 曹阐：嗣 魏郿戴公曹整
## 據
*《三國志》，魏書卷第二十，武文世王公傳第二十
顧非熊

**顧非熊**，吳郡海鹽人也。父況，大理寺司直，有詩名。唐武宗會昌五年進士。累佐使府。大中中，授盱眙主簿。厭官場逢迎。棄官。遂沒名人間，不復見傳。非熊性滑稽，恃才傲物，為閭右子弟所惡。與姚合、項斯、馬戴、賈島、劉得仁相唱和。
## 據
*《中國歷代人名大辭典》
*《唐才子傳》
彭加木

**彭加木**，本名**彭家睦**，民國十四年生，廣東番禺人氏。以生物化學家聞世。少年入南京國立中央大學，習農。三十六年，業卒，旋入北京大學農學院，任助教。

公元一九四九年，入中國科學院。歷遷助理員、助理研究員、副研究員、研究員。一九五四年，入中國共產黨。

一九五六年，政府欲勘邊疆物產，遂命科院舉任賢才，立綜合委員會。時，加木欲留學泰西。既聞，自薦。致書郭沫若，曰：「邊疆往行，吾之夙願。」亦曰：「吾有拓道於大荒之勇！ 」

翌年，加木罹惡瘤。雖然，其志未屈。病每稍愈，則往邊勘查，如此往返奔走。親往滇、陝、甘、粵、疆諸省。入疆凡十五回，與人建科院新疆分院。

其蒞疆也，卓著者三。

其一，一九六四年春，加木及同僚週羅布泊，採礦石，取湖水。歸則上報有重水於斯。重水者，製核武器之要物也。復請纓尋之。然倉促未成。民感其誠，舉之全國人大代表。

其二，一九七九年冬，為中、日二國電視臺《絲綢之路》攝製組嚮導，復入羅布泊探查。曰：「羅布泊之闡釋，中華殊權也。余願爲國民爭之。」此行所獲甚豐，訪古蹟無數。是年掌新疆分院。

其三，蓋加木之絕途也。一九八〇年五月二日，加木等考察者九，自北而南，駕車越羅布泊。六月五日，至米蘭農場。眾人於此休沐五日。六月十一日復趨東，途中艱難險阻，不一而足。十六日午後，抵泊東庫木庫多克。是時汽油幾盡，水僅十公斤餘。又以之盛以鐵桶，鐵桶銹蝕，水色如醬，實不堪飲。以是眾人齊議，欲自行尋水。未成。夜，議求助大本營，以直昇機輸水。加木聞之，以其靡費，自行出尋井水。後遂無見之者。官民數索之，未果。其蹤至今未現。

分類:廣東省列傳
陳誠

**陳誠**，乳名**德馨**，字**辭修**，別號**石叟**，浙江青田高市人也，光绪二十四年生。中華民國陸軍一級上將。

## 歷
父陳希文，晚清秀才，家有薄田，不甚富有。母洪氏，性儉樸，勤家務，育三男一女；陳誠居長，弟陳源、陳敏，妹陳金花。

民國六年，年十九，經同鄉友吳子奇介，與其妹吳舜蓮婚。

十一年六月，年廿四，保定陸軍軍官學校第八期炮科畢，充浙江紹興浙軍第二旅第六團第三連見習官。久之，補少尉排長。

十四年，年廿七，父喪回鄉，因傷未癒，未行房，妻疑之。

二十一年，年卅四，與譚延闓之女譚祥婚，育四子二女。

四十三年五月，經國民大會推舉，膺選副總統。

四十九年五月，經國民大會推舉，連任副總統。

五十四年三月初五，卒於臺北市。年六十八。

## 子女
*長子陳履安，父陳誠，母譚祥。
*次子陳履慶，父陳誠，母譚祥。
*三子陳履碚，父陳誠，母譚祥。
*四子陳履潔，父陳誠，母譚祥。
*長女陳幸，父陳誠，母譚祥。
*次女陳平，父陳誠，母譚祥。

## 據
*陳布雷等編《蔣介石先生年表》
*李守孔《中國現代史》台北: 三民書局. 一九七三年九月. ISBN 9571406635.

分類:中華民國總統世家
分類:中華民國本紀
嚴家淦

**嚴家淦**，乳名**雨蓀**，字**靜波**，號**蘭芬**，江蘇吳人也，光绪三十一年生。中華民國先總統，歷經濟部長、財政部長、行政院長、副總統。

八十二年十二月二十四日，卒於臺北市。年八十九。

## 據
*周美華、蕭李居 (编). 《蔣經國書信集——與宋美齡往來函電》(上). 台北: 國史館. 二零零九年.
*周美華、蕭李居 (编). 《蔣經國書信集—與宋美齡往來函電》(下).

分類:中華民國總統世家
分類:中華民國本紀
雞球大包

**雞球大包**，簡稱大包，粵地食次也。蓋昔客作細民，勞筋苦骨，而俸微薪薄。茶肆製大包，厚其餡，蛋、筍、菇、肉等，含蓄其中，以至形巨泰山。薄利益民，以博佳名。因其利薄，故寡其數。是以蒸郁甫出，趨之若鶩，未幾而罄，晚至者往往不得，悻悻而去。今而小康，美饌豐贍，民多不擇。工序瑣碎，庖人不屑，終至萎蔫。必欲品之，則一二老鋪有之耳。

## 他典

*懷舊雞球大包經歷香港時代變遷
顧野王

**顧野王**字**希馮**，吳郡吳人也。祖子喬。父烜，仕宦南朝。年十二，隨父徙建安。梁武帝朝，為臨賀王蕭正德府記室。復為宣城王賓客，與王褒齊名當時。侯景之亂，野王入義軍勤王，不利，遂走會稽，至東陽，與劉歸義共禦景軍。景平，王僧辯使監海鹽縣。陳立，敕補撰史學士，加招遠將軍。光大元年，除鎮東鄱陽王諮議參軍。陳後主在東宮，野王為東宮管記。太建中，為太子率更令，尋領大著作，掌國史，知梁史事，兼東宮通事舍人。後為黃門侍郎，光祿卿，知五禮事。太建十三年卒，贈秘書監，右衛將軍。年六十三。其墓今尚存，在蘇州吳中區。
## 著作
*玉篇三十卷，
*輿地誌三十卷，
*符瑞圖十卷，
*顧氏譜傳十卷，
*分野樞要一卷，
*續洞冥紀一卷，
*玄象表一卷。
*通史要略一百卷，不就。
*國史紀傳二百卷，不就。

## 據
*《南史卷六十九》
*《陳書卷三十》
謝東閔

**謝東閔**，初名**進喜**，號**求生**，臺灣彰化人也，歷中華民國第六任副總統。時人尊為**謝求公**。明治四十一年一月生，民國九十年四月卒。

分類:中華民國列傳
十年 (乙未影戲)

《**十年**》，香港影戲也，西元二〇一五年十二月十七日初演。凡五節：曰《浮瓜》、曰《冬蟬》、曰《方言》、曰《自焚者》、曰《本地蛋》，假述香港十年後事，以言其慮。
分類:香港影戲
王昶

*三國魏王昶字文舒
*五代閩王繼鵬
*清王昶字德甫
*中華人民共和國健兒王昶
張旭

**張旭**字**伯高**，蘇州吳人也。善書，尤精於草，人號之**草聖**。旭承技於其舅。溯其源流，則智永、虞世南也。旭性嗜酒。每醉後，號呼狂走，索筆揮灑，變化無窮，若有神助。時人呼曰張顛。嘗仕為常熟尉。崔邈、顏真卿承其法。杜甫作《飲中八仙》歌，列旭其一。或云，有公孫大娘者，善舞劍，旭目之，遂因書草。然此說無他典相佐，故或為杜撰。

## 據
*《臨池訣》
*《新唐書卷二百〇二》
*《太平廣記卷二一二》
聖火降魔錄

**聖火降魔錄**，中原稱之曰**火焰之紋章**，蓋直譯也。聖火降魔錄，臺早期盜版商所譯。是電子戲也，日本任天堂所製。其戲戰棋，設傳奇世界，有類歐洲中世紀者，兼以神鬼魔法諸物。所構傳奇，蓋為正邪相爭。戲者控其人物行走廝殺，以觀其事為樂。自一九九〇年始創，至今十四作，傳奇十二部，餘者前事再述，精其工爾。

## 史
此戲初為加賀昭三所作，加賀氏為天堂之員，駐美經營，時有新法，創聖火降魔錄亦在此時，而苦未行之。一九八七年，經營不利，返師日本，時攜草案歸，奏於公司，乃可行之。三年乃成，名之《暗龍與光劍》，戲於紅白機，一時名聲大震，風行日本，所售三十三萬餘件。歲在一九九〇年四月二十，時任天堂紅白機已衰，不日為超任所代。

一九九二年加賀氏作外傳，二年後作《紋章之謎》，戲於超任機，共售七十八萬餘件，再震寰宇。一九九六年作《聖戰系譜》，其傳昭卓，人物神采皆備，至今尚為美談。一九九九年作《多拉基亞七七六》，續述前作。然其所戲複雜，或以為諸錄最艱深難勝者。

時移世遷，時有世嘉索尼諸行大盛，任天堂以六四機制之，奈何不敵諸新，乃棄降魔錄不製，加賀氏大怒，掛印而去。成廣通繼之，二〇〇二年作《封印之劍》，戲於GBA，始戲於掌機。再作《烈火劍》、《聖魔光石》二本於GBA，中興一時，街知巷問。

聖魔光石後，又有《蒼炎軌跡》，戲於遊方。無奈遊方性劣，好者寥寥，其戲亦衰，有續《曉之女神》。自此無新作，後作三本於雙屏機，皆為先作之本爾。

## 主旨
聖火降魔錄至今十四部，所述各異，其相類爾。每部擬一天下，山海邦國皆詳，名以西文，日文唯轉譯爾。民物風土類歐洲中世，而宗教魔術異之。人界外有神鬼魔界，又有天馬、飛龍、龍人諸物，人以騎士為尊，又有術士戰卒諸等。戲本尊英雄一二人，為主角也。其戲不外人魔交亂，遍地烽火，英雄出世平亂安民也。然各設人物數十，姓名事蹟皆備，各有風采，有類小說家言，亦類歐人神話傳奇。

## 戰棋
此戲主述戰事，人形作畫，置電幕前，飾動畫以現形象。作文於上，悉為人物對答，進退皆以為語，以述其事，以表其詳。人戲者其中戰事，為戰棋也。戰棋者，佈方格棋盤，依其戲飾諸山川城池，置人物於上，敵我分明。戲者持子與電腦搏弈廝殺，得失有方，算術計之。諸子人形，戲中人也。各有其性，一如象棋，其中複雜，謂力、謂智、謂捷、謂五行者，皆以數計。各配兵器，其強弱相剋，亦以數計。其數以限局內進退，以算攻防得失，戲者籌謀方略。每局事端各異，勝敗有所不同。是戰棋也，勝則續觀其事，敗則佈局再戰。

分類:平成電子遊戲
鯨

**鯨**者，雌曰**鯢**，海中巨獸也。胎生，古以為魚，號曰魚王，又謂吞舟，或亦謂鯤即鯨也。吹澇成柱，且好長歌；蹴波航船，佇足船首，傾耳以聽，悠哉邃哉，清昶飄渺，濤聲天籟，相得益彰。齒若鬚者吞鱗介，牙鋒利者善搏噬。蓋其先祖本爲走獸，棲於大塊，狀似狼、鬣，後返歸海中，乃化魚形焉。

## 據

*《康熙字典》

*中國科普博覽

分類:偶蹄目
交趾郡

**交趾**，趾亦作阯，古一郡也。在今越南北境。近紅水。漢武帝元鼎六年置。屬交州。三國屬吳。晉據之，吳遣虞汜攻之，復歸於吳。吳亡，入晉。至唐高祖武德五年，改交州總管府。調露元年八月，改安南都護府。咸通中，置靜海軍。入五代，中州紛亂，豪族曲氏自領其地，久之，為一國，即今越南也。
## 縣
*羸𨻻縣、
*安定縣、至南齊時已省。
*苟屚縣、
*麊泠縣、至南齊已省。
*曲昜縣，易音陽。
*北帶縣、
*稽徐縣、
*西於縣、
*龍編縣、
*朱覯縣。
以上前漢所置十縣
*望海縣，漢光武帝建武十九年置。
*封谿縣，建武十九年置。
以上兩漢置十二縣。
*吳興縣，吳置。
*武寧縣，吳置。
*南定縣，吳置，初名武安縣，晉武帝改曰南定縣。
*海平縣，吳置，本軍平縣，晉武帝改。
*交興縣，晉有此縣，至南齊省。
至隋時，交趾統縣九，户三萬五十六。
## 據
*《漢書》
*《後漢書》
*《晉書》
*《宋書》
*《南齊書》
*《隋書》
*《舊唐書》
中國學

夫中邦之文史，在漢曰**國學**、**國故**，邦外則謂曰**漢學**、**中國學**。

以西學而觀之，泰西學人，經緯以新知，原理以科學，總理中邦人文，條貫部分，敍而有章，是爲近代漢學。
## 引據


分類:群學
京兆尹

**京兆尹**，當一郡，以其地在京師，特名京兆尹。秦時稱內史。漢高皇帝二年，置渭南郡於此。旋罷。漢武帝太初元年更為京兆尹。後漢時，所轄十縣。隸司隸。三國屬魏。至晉改稱郡。隸雍州。九縣，戶四萬。後魏因之稱郡。八縣。至隋大業三年，復為京兆尹。縣二十二。戶三十萬八千四百九十九。唐改京兆府。二十二縣。旋改雍州。天授元年，復為京兆郡。開元元年，為京兆府。縣二十三。天寶中，口一百九十六萬七千一百。本郡有士族韋氏、杜氏、王氏。
## 縣
*長安縣，都城。
*新豐縣，驪山在此縣。有溫湯。
*船司空縣，後省入華陰。
*藍田縣，後魏嘗省入霸城，旋復置。
*華陰縣，後漢屬弘農郡。
*鄭縣
*湖縣
*奉明縣，省。
*霸陵縣，後改霸城。
*杜陵縣，後改杜城，後魏時改曰杜。
*下邽縣，省。
*南陵縣。
以上前漢十二縣。華陰至後漢改屬弘農郡。
*商縣:本弘農郡所轄，後漢改屬。
*上雒縣，雒水源此。
*陽陵縣，元屬馮翊郡。
*長陵縣，元屬馮翊郡。
*高陸縣，大業初改曰高陵。
*萬年縣，故櫟陽縣。開皇三年，嘗改曰大興縣。
*山北縣，
*陰槃縣，元屬安定郡。
*鄠縣，元屬右扶風，改隸始平郡，復析始平置此縣。
## 據
*《漢書卷二十八上》
*《晉書卷十四》
*《魏書卷百〇六下》
*《隋書卷二十九》
*《舊唐書卷三十八》
西維吉尼亞州

**西維吉尼亞州**，亦稱**西維珍尼亞州**、**西弗吉尼亞州**。在美利堅合眾國東境。又號**山州**，多山故也。治查理斯敦。一八六三年六月廿日，入聯邦，列第三十五州。有新河峽大橋，綠堤天文望遠鏡在焉。

## 沿革
此州本無，美國內戰起，維吉尼亞州投南方邦聯，訖一八五九年六月廿日，州析為二。西主從聯邦，東主投邦聯。一八六一年十月廿四，出占，割維吉尼亞西境為一州。一八六二年五月十三，州議會允其議。十二月卅一日，總統林肯署令，許置西維吉尼亞州，加廢奴之法於州憲。一八六六年，維吉尼亞眾議院以違憲故，訟西維州。又三年，最高法院允西維州之獨立。議乃歇。其州獨立雖由占出，惟時北軍在境，主南投者多為之沮。主北屬者，多在維州極北十六郡，其地少莊園，鮮奴役，內戰既起，與南人不洽。

## 政區
西維州五十五郡。最盛者卡諾瓦郡，州治查理斯敦所在，亦其郡治。最小者漢考克郡，其州最北郡也。
霍斯特·威塞爾之歌

《**霍斯特·威塞爾之歌**》，又名《**旗纛高揚**》，德意志納粹黨歌也，二戰中代為國歌。威塞爾為衝鋒隊員，以暗殺共黨名世。先時，德人生計蕭索，威塞爾之妻淪入勾欄。而威塞爾非問柳者，相與婚戀，得資完學而歸，以故真問柳者媢嫉殺之，蓋赤色黨人也。納粹、共產乃爭宣其是，為政章本。其後，殺人者坐罪入獄死。是歌也，威塞爾作，名《**一威塞爾踣、千威塞爾起**》，納粹稱威塞爾殉道英傑，乃一國之魂，既當政，戈培爾倡以為黨歌，鼓樂則立身行禮焉。及二戰訖，政府嚴禁，唯研學者用之。

辭如左：

*旗高舉兮部列張，
*赳赳隊員豪氣長。
*同仁殉道死幾許，
*赤黨負隅猶猖狂。
*異哉盤桓復何念？
*一統吾德威名揚！
*革命廣援空阡陌，
*卍字旗追納粹黨。
*前進前進又前進，
*解放洪宇備榮光！
*為餅食兮抗志在，
*不悔自由英雄郎！
*正此日兮正此時，
*迎槍飲彈誰惜傷？
*德意志兮萬萬歲，
*靈魂突進前途廣。
*領袖聖恩滿宇宙，
*苦難過後唯天堂！
青

**青**，本作**靑**，色之出於藍者也。象物之生時色也。
青黃為**[[綠]]**色，白青為**[[碧]]**色，深青為**[[蒼]]**。又一說青之淺者爲蒼。青又謂之**[[蔥]]**。

青，生也，故人之年幼者曰青年。又髪曰青絲。

青爲東方正色，綠爲東方閒色。東方者為春，故曰青春。青春又引申為人之幼年之謂。

又竹皮曰靑。古者以火炙簡令其出汁若汗，使之易書。此謂之殺靑。又名汗青。故史書亦稱青史。文天祥有詩《過零丁洋》云「人生自古誰無死，留取丹心照汗青」，此汗青者即史書也。

## 據


## 備考

*青子：橄欖
*青茶 
*青瓷
## 進學
*'''青'''字字形考
丙申旺角官民之訌

**丙申旺角官民之訌**，或謂之**魚蛋革命**。蓋時當新春，行販市小食於街巷。官府謂其穢，乃遣人治之。有民屬本土派者，謂此變風滅俗者，遂蜂起捍衛。先是，揭帖遣文於面書，意與小販當道開市，不恤公差。初一宵，愈有本土派者引之。

惟丙申月正元日，西元二〇一六年二月八日。巳時初，稠人若林，鳩集旺角，詰斥食環署吏。巳時中，有計程車馳入鉢蘭街，仆一丈人，有眾圍之，不俾逸走。後警察至，護車拒眾。至子夜，警披甲冑，噴胡椒霧，以棒捶民，民自以干櫓禦之，援物還擊，二者混戰。九日丑時中，在亞皆老街，眾相推擁，車馬警仆於地，同袍念危急，舉銃再鳴。眾氣愈烈，投瓶擲桶，奮衝馳突，欲潰警陣。居二刻，警察之援者至。寅時初，有眾移兵彌敦道。寅時中，眾縱火焚垃圾桶以示威，後火警熄之。既旦，陳軍警於辰時，眾乃散去。巳時，干戈偃息，道路瘡痍，街衢狼藉。收繫六十一，少有舞象，老有古稀。警察被創者計九十餘人，亦有記者數人。廿一日，舉事者黃台仰拘繫天水圍。

## 博觀

*西元二零一六年旺角繹騷

*繹騷之始末與地圖
生戰

**生戰**亦譯**島生**，為Candy Rufus遊戲，形似吾世，而甚難。汝可斷木、戮生，至存復、成電，皆小至大。更有甚者，可嘗“極限”法，死無復生。
維吉尼亞州

**維吉尼亞州**者，美利堅合眾國東南之要服也，又譯**維珍尼亞**、**弗吉尼亞**。地介大西洋與阿巴拉契山間。東瀕巨浸，西枕層巒，南接北卡羅萊納，北鄰馬里蘭及國都。州會曰里士滿，最大邑曰維吉尼亞灘。
## 地理
州境有濱海平原、丘陵、山嶺。沿海多沼澤，內地漸高，西部巒嶂疊翠。切薩皮克灣橫亙東部，為古蘇斯奎哈納江故道。詹姆斯、約克、拉帕哈諾克諸水注焉。舊稱蒂德沃特者，乃濱海諸郡總稱。

氣候溫潤，四時均調。冬無凍土，夏不炎烈。歲雨四十餘寸。山嶺涼爽，沿海和暖。

膏腴沃壤，五穀豐登。林木蒼鬱，松柏尤茂。野有鹿、熊、狐、貉，水族亦饒。
## 政體
政體仿聯邦，立法、行政、司法鼎立。議事堂肇建於一六一九年，為北美最古。歲時集會，以議國是。

州牧一人，任期四載，不得連任。副州牧、檢察使各一。州牧總攬百政，副州牧主議事堂。

司獄自主，設大理寺及諸曹。大理寺設七士，任期十二載。

選舉更張，民權日廣。昔唯白丁得投票，今則眾庶咸與。
## 人口
州民八百六十萬餘，白種最眾。黑人次之，拉丁、亞裔亦有之。北維吉尼亞地人稠，佔全州三之一。

語言以英為尊，西語次之。阿拉伯、華夏、安南諸語，亦有習者。

宗教並存。新教徒居多，天主次之。猶太、回回亦有信眾。
## 經濟
百工競作，庶績咸熙。國務機構、軍戎設施、巧技之肆鼎立。商賈輻輳，貨物流通。

農桑富饒，煙、黍、菽、棉俱產。漁獵之利尤豐，蠣、扇、蟹、蛤名聞遐邇。

工藝精良，機巧冠絕。算機、傳訊、兵器之製，冠於諸州。

市肆繁盛，百貨俱備。賦稅適中，利商旅往來。
## 教育
庠序遍設，化雨春風。大學林立，公私並舉。維吉尼亞、威廉瑪麗、維吉尼亞理工諸學府俱享盛名。

醫館良多，藥石充裕。醫者技精術妙，中外馳名。
## 交通
道途四達，鐵軌縱橫。舟車所至，水陸空通。公路網密，州府主其事。鐵路貫南北，達四方。

五港通商，諾福克為冠。空港亦眾，達勒斯、里根兩處最繁。
## 文化
文風鼎盛，俊彥輩出。傑佛遜、華盛頓諸賢皆出於斯。維人誠篤敦厚，好客喜交。

無大型技擊之會，然士子較藝甚盛。投籃、持球尤著。童子習武亦然。
## 州徽
州有多號，如**舊封地**、**總統之母**云云。州華為山茱萸。州鳥為朱雀。
## 據
*撮譯自英文維基相關文章
獨夫

**獨夫**，謂專斷殘賊之人也。孟子謂之一夫，以為可誅。夫獨夫者，盡以天下利權歸己而私之，復以己私為公，謂之天下之公。蓋集權於中，眾人聽之而已。獨夫之庸者，其為政也愎，庶建喪亡。獨夫之愚者，其所業也荒，治越性理。或視黎元如彘犬，或目憲章如穢土。而民亦以為寇仇，故其愚者，今人尤多以獨夫號之。獨夫之治，是為獨治。

獨夫之謂，古已有之。泰西之獨夫，原之，則大秦一職官也。獨夫之治，天下不議。議者見放，論者喪身。觀其左右，莫不唯唯。惸然一身是為獨。先而滿，後而冥，至於不治，原其本來，則一庶人。是為夫。
## 據
*《孟子》梁惠王下
*黃宗羲《原君》
*《康熙字典》
精進

精進者，原佛法之意象也，後與儒學亦可發見。發而明之，其義為韜奮而向善，亦承大學之道。今人長借以示己志，鞭策之用也。
赤舄

**赤舄**者，日本童謠也，其詞、曲甚愴悽。昔在明治三十七年，七月十五日，有婦曰岩崎嘉代者，誕一女，名曰貴美，其父不知何人也。後嘉代與鈴木志郎結縭，二人圖拓居北海道，然其生計甚苦也，遂以貴美託美國傳教士夫婦，為養女焉。後貴美患結核病，傳教士將歸國，以貴美被病故，不得攜歸，計無出，乃托諸麻布孤兒院。九歲而殀。

明治三十八年，拓殖北海道羊蹄山，農場社廢後，志郎乃遷居札幌，謀職報社，而遇野口雨情焉。遂交善，悉陳貴美事，雨情乃作《赤舄》，大正十年付梓雜誌。本居長世播諸絲竹。

嗚呼，嘉代至死不知貴美之既夭矣，常念貴美必從養父母居美國而幸焉。

## 詞
煢煢童女，

赤舄惟儺；

接武外人，

適彼異國。

一去橫濱，

今非青絲；

每見赤舄，

彼女之思。

## 鏈
:ja:赤い靴 (童話)

## 據
* https://jack8.at.webry.info/201207/article_1.html
* https://www.timeslip-y.jp/china/onna.html
蝦

**蝦**者，亦作鰕水族也。棲於江川、海洋。長鬚善躍，披甲禦胄，頭戴槍矛。其鬚似丈人，故和人謂之海中耆老。格大者曰龍蝦；厥種有二，或生螯，或無之。其親類則蟹也。

蝦之爲用也廣矣，常入庖廚，其肉至甘鮮，清人李漁謂之葷食之必需也。又有光色詭譎，霞彩火紋而類金魚者，則畜以賞玩焉。
## 據
*《康熙字典》
*《閒情偶寄》李漁著
分類:節肢動物門
乞乞仲象

震國公**乞乞仲象**，粟末靺鞨人也。本屬高句麗，總章元年，高句麗亡，挈家徙營州。自號其地長官。萬歲通天二年，松漠都督李盡忠反，陷營州，仲象走太白山，武曌封之震國公。卒。子祚榮。
## 據
*柳得恭《渤海考》
西班牙佳人

**西班牙佳人**，西班牙選美之盛事也。見選者女。始于西元一九二九年，後因內戰而止，已而佛朗哥將軍王其國，仍止之。及至一九六一年方復，迄今不息。

## 它典
* 西班牙小姐官網
聯經出版社

夫**聯經出版社**，乃臺灣一印書館。以出版人文典籍為業，公元一九七四年始創。

## 外連
https://www.linkingbooks.com.tw

分類:出版社
分類:臺灣企業
神學

**神學**者，乃宗教之學也。一說亦獨指基督西教之學也。其源可溯至希臘古學也。單望其古詞（古希臘之詞「神學」），乃促進眾生與上帝之敬愛也。其下亦有諸多分支之論述。
羅素之壺

**羅素之壺**，蓋伯特蘭·羅素發明之懸擬。所以斥有神論者也。羅素曰，譬有瓷壺，周日於坤輿、熒惑之間。詳之，其形小甚，縱極目而不能察，則此說無可證偽也。假令此壺載於典籍，充以教化，弘之四宇，疑壺者反狂矣。教眾不欲疑者疑其神，毀以不能證神。謂神既不顯，則不可疑之。此論於羅素則謬甚，夫神之不顯，猶茶壺之周日，既無對證，可信壺耶？

## 據
無形紅獨角獸

**無形紅獨角獸**，亦謂之隱形紅獨角獸也。誕神者闡之，蓋以讁奉神者也。獨角獸一疋，色紅而無形，無以觀之。假有信眾奉為上帝，於性理亦無礙。又有全能者，畢天下能事，故能所不能，信眾篤敬之。人之奉上帝，猶人之信此無形之獸，皆由執著而生。表異實同。蓋此二者，皆有名無體。觸類而及之，可至無窮。譬有龍盤於室，吞雲吐霧，然無形體，室主以告鄰，鄰以為狂。上帝之有，無異乎獨角、盤龍者，是以謂其敬神虛妄矣。
## 兼查
*羅素茶壺
*飛麵神
*無神論

分類:無神論
交合戲

**交合戲**，伸陰陽合歡之道，一展妍姿媚態，以發觀者之欲。是戲也者，多未特設本事。

古者流秘戲圖畫、春冊，以發蒙昧、助淫興，近世戲劇成像，疇昔網絡未徧，多陰映影戲。其所，謂小戲院，故漢地亦謂之小電影，或謂之「AV」。後錄影盤興，乃至網絡行世，爰多私觀。

## 兼查
*色情
*男子色情戲

分類:色情
西洋龍

**西洋之龍**，惡獸也。中日咸譯之曰龍，然龍固有三：中華之龍、五印之龍（娜迦）、西洋之龍（**獗耿**）也。西洋龍，即歐土之龍，亦傳說古物，大力而異能，天飛而穴居，其特異甚明，故中文又譯之獗耿、**巨蠹**以避嫌焉。至耶教稱此巨蠹古之蛇也，嘗誘人祖違誡，而當鞫日為神主無匹力擊淪冥間，受永火刑，其意蘊有如此。
即食麵

**即食麵**，糗糧也。又謂**即席麵**、**速食麵**、**方便麵**、**泡麵**等。其狀或圓或方，枯而脆。盛諸碗，以湯沃之，復以物覆碗口，須臾而熟三分，則爲美饌矣。其炊也疾，其用便利，故以備非常。若夫出遊在途，被災之時，皆例也。其類有二，曰汁、曰乾，前者如前法，後者濾其湯，混以佐料乃成。及其販售，或納諸膠袋、或納諸紙皿，聽客所擇。

稽古索源，其首創者，蓋日籍華人安藤百福也。二戰終，日本疲敝，食貨匱乏，是以麵鋪之前，常爲長龍。安藤睹之，竊謂：若作一麵，遇湯則熟，須臾可食，其利民也莫大焉。乃踐行再三，以沸油炸麵，終得其法焉。

## 據

*安藤百福

*The Inventor of Instant Noodles

*About Instant Noodles

*New Google Doodle Honors Instant-Noodle Inventor Momofuku Ando 

*5 Fast Facts You Need to Know 

分類:麵
崔沂

**唐故尚書左丞贈太子少傅崔沂**字**德潤**，深州安平人也。系出博陵崔氏大房。父鉉，武宗、宣宗時宰相。僖宗宰相崔沆之末弟也。沂性剛直，不曲事。進士及第，累遷至員外郎、知製誥。以不善草制，移為諫議大夫。唐亡，仕梁為御史、司憲。糾彈不諱巨室。時朝臣寇彥卿入朝，以小過殺市民，梁祖意將寬之，沂欲繩之以法，疏其毆人致死，罪加一等。彥卿卒左遷。遷左司侍郎，改太常卿，轉禮部尚書。貞明中，帶本官充西京副留守。梁亡，仕莊宗為左丞，判吏部尚書銓選司。以事貶石州司馬。明宗時還朝。授太子少保致仕。卒年七十。
## 據
*《舊五代史卷六十八》
飛麵神

**飛麵神**，或曰**飛麺異獸**。無神論之闡發也。夫飛麵神者，意大利麺也，復有牛肉丸二粒，能行空。為上帝而創世。其權輿，一山，一木，一侏儒而已。久之，有海賊曰摩西船長者，患無船，留薩爾薩山不進。飛麺神乃顯，降戒十條。中有二條，船長遺於山間，不復得見。遂為八戒。此神立啤酒泉、妓女廠於天庭，窮極歡樂，以享信眾。二〇〇五年，飛麺福音付梓，教會欲以其利造海盜船一艇，廣布飛麺神教。大神隱龍骨於地下，以惑凡人。故黎元左事靈鬼，不識大神之神威。其教以為，外宇眾星辰，皆由大神維系，即引力波也。教眾以週五為主日，其日教眾事神，畢，口念「拉麵」，猶猶太人之謂「阿門」也。
## 據
黃

**黃**，地之色也。天玄而地黃。

又為中央正色。中央為土，其色黃。黃黑為駵黃，駵黃為中央間色。

## 色度值

### 數學
(\mathrm{R,G,B})=(1,1,0)

### 屏
(R,G,B)=(255,255,0)

### 四色彩印
(C,M,Y,K)=(0,0,1,0)

## 備考
*黃道
*黃種
*黃河
*黃山
*大黃
*地黃
*硫黃
*雄黃
*雌黃
*黃髮：老人也。
*黃口：小兒也。
## 據
四柱清冊

**四柱清冊**者，簿記之法也，四柱之名，各家有異，而實一也，曰「舊管」、「新收」、「開除」、「見在」，此四支若棟樑之柱，因名之。此法前繼三柱結算法，肇發於唐季之末。見諸官廳、寺院，時以錢銀出入繁複，故有此法驗之，垂範後世。及宋，體統已就，敷揚天下。

## 等式
*均一式：舊管+新收=開除+見在
*均差式：新收－開除=見在－舊管
龍門賬

**龍門賬者**，複式簿記之法也。晉人傅山因四柱清冊而為之，曰「進」、「繳」、「存」、「該」，「進」計入，「繳」量納，「存」衡資，「該」度債也。雙管併行，財貨來去，必兩筆齊下，相合則一也，核賬謂之「合龍門」，龍門合而賬無誤。

## 等式
*該+進=存+繳
桂

**桂**，又名肉桂，菌桂，江南之木，百藥之長也。
*晉代郭璞本《山海經》注：桂葉似枇杷，長二尺餘（合今中華人民共和國六十釐米），廣數寸（合今中華人民共和國十二釐米）。味辛，白花，叢生山峯，冬夏常青，間無雜木。《呂氏春秋》曰：招搖之桂。
## 據
*《山海經》
*《說文解字》
*《本草綱目》
性理大全

**性理大全**，宋學之書也。凡七十卷，明永樂朝修，帝親爲序，命胡廣等撰；李廷機校之。與《五經大全》、《四書大全》合稱「永樂三大全」。清康熙帝削刪繁雜，存其綱要，編《性理精義》，庠序皆誦習之。

## 他典

*(新刻九我李太史校正大方)性理全書　七〇巻

*教育大辭書 〔性理大全］

*在線電子版
韓國許氏

**[[韓國]][[許氏]]**，祖阿踰陀國之姬，許黃玉也。韓國之許氏，存約三十萬人，其本槪「陽川許氏」、「金海許氏」。陽川許氏多居京畿道，金海許多居慶尙道。
祝餘

**祝餘**，又名桂荼，草也。生於西海招搖山之上。其狀若韭，有青花焉，可以療飢。
## 據
*《山海經》
祝
迷穀

**迷穀**，木也，生於西海招搖山之上，其狀若構樹，有黑理焉，光華四照，人佩之而不迷。
## 據
*《山海經》
*《本草經》
召公奭

**召公奭**，周臣也。與周室同姓。武王克殷，得封於燕。成王時，與姬旦輔政，主陜以西。是為召公。及周公攝政，召公恐其不軌，周公諭之，乃復好如初。召公之裔，王燕。至戰國時，稱雄一隅。初，公嘗聽訟於小棠之下，不勞民力。民乃作甘棠之詩。以懷其德。

## 注
日本皇室

**皇室**起自神武帝。奄有日本國。子孫相承。有內廷、宮家之分。自帝以下，凡皇后，太皇太后，皇太后，親王，親王妃，内親王，王，王妃，女王，皆屬皇室。皇子、皇女封親王、內親王。皇嫡曾孫及其裔孫，男封王，女封女王。王、女王年十五者，去皇籍。親王、內親王必不得已，可去皇籍。皇族禁養嗣。立皇后，皇子婚娶，必行皇室會議裁奪。非皇族者，惟立后、與皇室男子婚，始為皇室。
## 據
高麗太祖

**高麗太祖神聖大王**諱**建**，姓**王氏**，字**若天**，松岳郡人，高麗王朝開國之君，祖疑徙自中原。新羅亂起，乃投弓裔，積功進將軍。後梁貞明四年以兵變即位，建號曰「高麗」，改元天授。後唐清泰二年，帝取新羅。後晉天福元年，又收後百濟，半島遂一統。帝依中原典制立國台，大封功臣，並與豪族通聘，海內悦然。帝寬仁好佛，且任智數，復定平壤為西京，孜孜經略領北。初御極，乃奉事於唐、晉，以取其惠。帝意合中原之兵擊契丹，數請之，及不豫遂止。八年大漸，臨崩詔《十訓要》。嗣君即位，群臣議上廟號**太祖**，諡曰**神聖大王**，葬顯陵。

## 宗室
### 父母
*父：高麗世祖
*母：韓氏

### 妻妾子女
*神惠王后柳氏，三重大匡天弓之女
*莊和王后吳氏
**長子：高麗惠宗
*神明順成王太后劉氏
**子：太子王泰
**三子：高麗定宗
**四子：高麗光宗
**子：高麗文元王
**子：證通國師
**長女：安貞淑儀公主，初封樂浪公主，一曰為神鸞宮夫人，適新羅敬順王
**女：興芳宮主，嫁元莊太子
*神靜王太后皇甫氏
**子：高麗戴宗
**女：大穆王后，嫁高麗光宗
*神成王太后金氏
**子：高麗安宗
*貞德王后柳氏
**子：王位君
**子：仁愛君
**子：元莊太子
**子：助伊君
**女：文惠王后，嫁高麗文元王
**女：貞淑靜穆匡懿益慈宣義王后，嫁高麗戴宗
**女：義城府院大君夫人，嫁義城府院大君
*獻穆大夫人平氏
**子：壽命太子
*貞穆夫人王氏
**女：順安王大妃
*東陽院夫人庾氏
**子：孝穆太子王義
**子：孝隱太子王垣
*肅穆夫人
**子：元寧太子
*天安府院夫人林氏
**子：孝成太子王珠琳
**子：孝祗太子
*興福院夫人洪氏
**子：太子王稷
**女：王氏，嫁太子王泰
*後大良院夫人李氏
*大溟州院夫人王氏
*廣州院夫人王氏
*小廣州院夫人王氏
**子：廣州院君
*東山院夫人朴氏
*禮和夫人王氏
*大西院夫人金氏
*小西院夫人金氏
*西殿院夫人，佚其姓
*信州院夫人康氏
*月華院夫人，佚其姓
*小黃州院夫人，佚其姓
*聖茂夫人朴氏
**子：孝悌太子
**子：孝明太子
**子：法登君
**子：資利君
**女：新羅敬順王妃，適新羅敬順王
*義城府院夫人洪氏
**子：義城府院大君
*月鏡院夫人朴氏
*夢良院夫人朴氏
*海良院夫人，佚其姓
金寄水

**金寄水**。本名頤年，愛新覺羅氏。北平人也。多鐸十三世孫，多爾袞嗣十三世孫。父中銘，寄水其長子也，叔中銓，襲睿王。日軍入華，颐年時居北平，父叔皆不營產業，生計日蹙，入為圖書館員，日謄字度日。中銓薨，滿洲皇帝溥儀欲以頤年嗣其爵，頤年固辭不受，詈溥仪曰石敬瑭，縱饑死而不臣之。時溥儀重登九五，前清遺老，多往投之，頤年獨不然。戰勝，鬻文為生，頤年知京師故實，嘗為文述之。與張恨水相善。共和國立，述職於北京文聯。及文革起，乃辭職，後於中華書局校《本草綱目》，雖無酬勞，寄水甘之如飴。一九八七年，卒。年七十二。寄水通燕京遺事，與金受申并以故實知名，號曰二金。所著甚豐，今有《王府生活實錄》、《司棋》、《秋齋碎墨》等行世。
## 據
琉歌

**琉歌**，琉球人所以述志詠言者也。創於沖繩島，而流傳琉球、奄美諸島。本獨名歌，薩摩既寇，加以琉字，別諸和歌。人皆謂，和歌之發，詠也；琉歌之發，且謳且踴。嘯吟之時，奏蛇皮線和之。

索其沿革，不甚詳備，考稽源流，蓋上古神歌也。謂之曰：「思」。後尚氏之先，部族邑落，每及祭祀，歌人羣集，冥搜胸臆，連綴麗藻，發於華篇，通諸神祇。至尚真王祚，強治權，控諸侯，始蒐古今，採風集雅。自尚清王，迄尚豐王，歷多朝，編事蕆，成《唄雙紙》三卷，凡二十冊。此琉球最古歌集也，和人譽之曰：「琉球之萬葉集」。慶長十四年，島津入琉後，神歌乃衰，嬗爲琉歌矣。

## 體裁

琉歌體裁，略異和歌。琉歌字句多偶；和歌字句僉奇。其純粹者，惟**短歌**，上句一十有六，下句一十有四，其式：八八·八六。英祖王時，又有長歌、仲風、口說等。**長歌**者，八八·八八，反複吟唱，以「六」結句。**仲風**者，介乎和琉之風，處古今之中，故名，以其承和風，故有奇句，其式也者，七五·八六、五五·八六、七七·八六等。**口說**者，七五反複吟詠，有上口說、下口說、高平萬歲、四季口說等。

## 據

分類:日本辭章
分類:琉球志
世紀

**世紀**，一曰**稘**，百年也，屬西曆法。以基督降世立元，後每百年以數次之。如一世紀者，一年起而百年訖；二世紀者，百一年起而二百年訖。耶降以前，則呼前幾世紀。天文亦有世紀法，以有零年，乃以零至九十九年為一世紀；而百年至百九十九年為二世紀。其別如此。

## 釋名

稘，期之重文，《禮記》云：「百年曰期」，侯官嚴氏以譯世紀。嚴譯之名，玄者玄之，以著其專。故期之作稘，猶速度之作遬、自由作自繇。
阿羅本

**阿羅本**者，唐朝景教之傳教士也，至中原宣教者，前無古人。屬亞述東方教會聶斯托利派，自波斯而來，受封大德。

貞觀九年，大德阿羅本自波斯抵長安。太宗命宰相房玄齡迎於西郊，且親召之。十二年，景教准行於唐，上給築寺於長安義興坊。至高宗朝，封鎮國大法主。

## 參見

*景教
星期

**星期**，又名**七日**、**週**、**來復**、**曜日**、**禮拜**等，計時之法也。西教以神帝六日創世，七日逸休，人遂效之造曆，以來復之日為主日。一說星期者，猶太人囚巴比倫，考七曜法所得，每日以星名冠之。七曜，中古傳中國。《宿曜經》載「夫七曜者，所謂日月五星下直人間，一日一易，七日周而復始。」今日本、朝鮮存之。通語稱「禮拜」，則明清傳教士言也。
## 漢文七日之名

星期、禮拜，以月曜為始，瞻禮以日曜為始。禮拜，或單稱「禮、拜」，方言有之。《宿曜經》原文皆作「精日」，或作「某曜直日、某星直日」。今稱「某曜日」，和臭也。週五、週六，合稱「週末」。「來復」與「週」義同，訓循環。中國舊曆，用二十八宿，盧公明《英華萃林韻府》載之，又《申報》載《天津水師學堂招生告示》「一、凡遇到**房、虛、昴、星日**，洋文教習放假一日，漢文教習照常督課。云云」。

## 參
*《文殊菩薩宿曜經》；
*《英華萃林韻府》，盧公明。
伶生就志記

**Love Live!**者，蓋日本國之動畫樂伶計劃也。今有四團。前二者九人，一曰繆斯，次曰愛克婭；三曰虹咲學園校伶同好會，有員十二；四曰莉耶拉！，有員十一。繆斯九人者，蓋九姝見庠之將廢，或心不甘也，乃為校伶而名之。愛克婭者，羨繆斯而效者也。

庚寅年，企劃肇於電擊吉氏雜誌，讀者皆能為之。初無名甚，其專集之初行，鬻四百卅四而已。而後聲名益，為舞榭，聲優角。動畫既出，手遊亦行，乃大噪矣。

## 釋義
### 校伶
校伶者，今或曰「學園偶像」。然偶像，木偶土像之謂也，茲以伶謂之。顧名思義，學子之為伶者也。

### Love Live!
Love Live!者，校伶相競也。初，阿萊斯大勝。穗乃果見之喜，曰：「如為校伶，云何不能？」於是繆斯成。期年，繆斯前矣。

## 登場人物

### 國立音乃木坂學院
繆斯之庠也。女校之甚古者也。在秋葉原。時子少，故鮮有新生，理事長欲廢之矣。三年級凡三班，二年級凡二班，一年級一班而已，年愈下則生愈少。飼羊駝二。

#### 繆斯
繆斯者，希臘之神也，計九人，司樂。初，校伶九人無氏，乃集之眾，眾以繆斯名之，蓋冀其神也。

##### 高坂穗乃果
高坂穗乃果，新田惠海其聲。旦。繆斯之肇始者，性朗，好動。親營和點心店穗村，古店也。是人橘髮藍瞳，與海未、小鳥二人總角而交。雖為古店之女，好食麵包。初聞校之將廢，厥於校，覺時以為夢焉，曰：「是邪非邪，是真是幻，余早知校之不廢者也。」眾人告之以舊，氣乃沮。以愛校故，攬海未、小鳥二人謀助其校之不廢。

有妹名雪穗，以為其庠不能救，乃欲入UTX之校。穗乃果不悅。旦日，踟躕徐行，至UTX，見其校伶阿萊斯三人，觀者如雲，納采如雨，心生一計，乃欲效之。亟與海、鳥二人議，然海未以其性浮，料不能久，拒不與。然穗乃果旦夕練之，揮汗如雨，乃感海未、小鳥，方悅，遂入。檄榜於校，乃得繆斯名。茲三人者，繆斯之雛也。輒言：「戰哉！」

嘗陰雨晦明之日，疾呼「雨止！」語畢而驟晴焉。眾人詫之。

##### 絢瀨繪里
絢瀨繪里，南條愛乃其聲。學生會長，外祖俄人，故金髮。姣容蠻腰，女多好之。初以繆斯稚且少，覈問曰：「不務正業，此何為哉？校之將廢，亦非汝事。」拒繆斯立。然其性善，陰資繆斯，置其初演於網。擅舞，繆斯嘗師之。後眾人知之，繪之所以拒立繆斯者，蓋繪亦好舞，弗能遂之，而不欲繆斯同路也。後穗乃果要之，乃入。入而盡廢長幼之別，皆宜平輩稱之。輒言：「佳甚！」。後傳其會長位於穗乃果。

幼時，嘗習芭蕾，善之。

祖母嘗讚曰：賢哉小繪里！婉哉小繪里！。

##### 南琴梨
南琴梨，內田彩其聲。

穗乃果之總角，文靜。善女紅。其母即音乃木坂之理事長也。銀灰其髮，琥珀其瞳。秋葉原名婢米娜林斯奇者，小鳥之謂也。今日本之婢，女僕之謂也，不可與女奴一之。繆斯紩者，軟糯其言，然性甚彊，不可轉也。初，繆斯八人，鳥為婢之事不見知。後屢早辭不現，眾人怪之，施從小鳥之所之，乃得。後遠穗乃果，穗乃果問其故，曰：「將去國矣。」蓋從母命赴法國也。果忉怛焉，弗與言。將行，穗乃果飛至，執手相擁，曰：「余不可無君，歸哉！」穗乃果泣，小鳥亦泣。乃返。

##### 園田海未
園田海未，三森鈴子其聲。其人藍髮褐瞳，亭亭之大和撫子；和舞世家之女，穗乃果、小鳥二人之總角也。其人文武雙全，好古文，善文辭，因以為繆斯詞；善射藝，能劍道，而主缪斯濟勝也。常言道：「半途而廢，武士之恥也。」律己甚嚴，而及他人；性羞而凜烈，弗好裙短。鳥嘗嬌請曰：「吾子，請應之。」海未大羞，弗能拒，以短裙舞。穗乃果嘗欲罷樂伶之賽，海未怒摑之；又穗乃果嘗癡肥，責令其減，穗乃果乃反暗餐飯。海未景從，斥之。雖於人甚嚴，實愛之甚。性直不擅偽而亦好奇想；喜怒輒見於色，顏藝冠甲繆斯。嘗與鳥戲，之敗必見，屢戰屢敗，當時顏藝，堪為觀止。嘗讚穗乃果曰：「艱難困苦，玉汝於成。若逢艱難，凌之，愈行道樂道。」

或曰：「海未之顏藝，蓋傳於三森也。」

##### 星空凜
星空凜，飯田里穗其聲。善動之女也。性颯爽。與花陽甚佳。嘗以己不女而悲。短髮而氣強。總角時嘗與花陽遊，聞異聲，蓋子貍困扃也。二人去衣暖之，乃出。以此，凜句末輒綴「喵」，然己未之察也。弗好衣裙，蓋為童喥也。眾人排之，不得。後強著嫁衣於凜，觀者紛，見者喜，乃解，衣裙焉。

##### 西木野真姬
西木野真姬，堀繪梨子其聲。能歌擅樂之閨秀。性僻。其父為西木野綜合醫院之院長。為繆斯曲。初，獨奏鋼琴，歌而和之，為穗乃果所聞，以為善。邀之，初拒，然陰助繆斯，為其初曲。倚牆聽之，動，遂隨花陽、凜並入繆斯。其言「此為何？余不知也。」

##### 東條希
東條希，楠田亞衣奈其聲。學生會之副會長。身材极佳，好言關西腔之奇女。通占卜之術。

##### 小泉花陽
小泉花陽，久保百合花其聲。凜之總角。內向，然甚羨樂伶者。喜食米飯。

##### 矢澤日香
矢澤日香，德井青空其聲。黑髮而雙馬尾。矮小乳貧，然不失為可愛者也。好言「妮可妮可妮」者，微笑之意也。其夢樂伶。初，立校伶研究部，未幾，人皆去之。妝樓顒望，獨倚闌干，以為偶像之道之傳者絕矣。初見繆斯，以其辱偶像也，擾之。後為所動，以其夢可現也，遂入繆斯。家有弟妹三人，曰心、心愛、虎太郎。

### 浦之星女學院
愛克婭之庠。在沼津市內浦町之岬，未足百人焉。

#### 愛克婭
愛克婭者，乃取「水」「我等」二詞，合而成之。或以「水團」「水水」稱。
##### 高海千歌
高海千歌，伊波杏樹其聲。西曆八月一日生，乙型血，身長百五十七公分。嗜壘球、歌，長單槓、桌球、書。好食橘，惡咖啡、漬魚。旦。羨繆斯者，效之，乃為樂伶之團。

##### 櫻內梨子
櫻內梨子，逢田梨香子其聲。西曆九月十九日生，甲型血，身長百六十公分。嗜繪、紅、烹，長鋼琴、中提琴之樂。好食烚卵、三明治，惡青椒。繆斯同窗也。及笄時，父遷於內浦，乃從之。然性羞，弗以為伶，千歌要之，遂入。其善繪，然其之聲伶之繪異甚，鮮有會之者。

##### 松浦果南
松浦果南，諏訪奈奈香其聲。西曆二月十日生，丙型血，身長百六十二公分。嗜觀星、泅，長書、行船。好食角蠑螺、裙帶菜，惡梅乾。千歌之總角也。居外島，隨祖居。

##### 黑澤黛雅
黑澤黛雅，小宮有紗其聲。西曆一月一日生，甲型血，身長百六十二公分。嗜觀影、讀書，長和琴、歌、著和服。好食抹茶之飴、布丁，惡漢堡。大家之女也。有妹露比，亦愛克婭者。性決凜，惡半途而廢也。妹為千歌所誘，乃為愛克婭，於是同入之。

##### 渡邊曜
渡邊曜，斉藤朱夏其聲。西曆四月十七日生，甲乙型血，身長百五十七公分。嗜鍛筋骨，長高跳。好食橘、漢堡，惡生魚片。千歌之同窗也。父乃船家，亦欲箕裘。

##### 津島善子
津島善子，小林愛香其聲。西曆七月十三日生，丙型血，身長百五十六公分。嗜效鬼易之，長遊戲、魔法。好食巧克力、莓，惡橘。生乎沼津之市，其運甚北。

##### 國木田花丸
國木田花丸，高槻加奈子其聲。西曆三月四日生，丙型血，身長百五十二公分。嗜讀書，長聖歌隊獨唱。好食橘、紅豆，惡乳、麵。古寺之女也，然其善歌故，詠於耶教之聖歌院隊。

##### 小原鞠莉
小原鞠莉，鈴木愛奈其聲。西曆六月十三日生，甲乙型血，身長百六十三公分。嗜動、駕馬，長體軟、歌。好食咖啡、檸檬，惡納豆、沉菜。半美半義人也，其父之職故，至沼津。

##### 黑澤露比
黑澤露比，降幡愛其聲。西曆九月廿一日生，甲型血，身長百五十四公分。嗜洋服、裁縫，長擇裝。好食薯條、番薯，惡山葵。花丸之友，黛雅之妹也。甚懼男，非其父不敢言。好樂伶，而弗敢為之。

## 註

分類:平成動畫
分類:平成輕小說
分類:平成漫畫
分類:平成電子遊戲‎
分類:平成影視
分類:平成音樂
講(西方哲學)

夫西哲之謂講，文之式也。長逾論而義奧。所以闡發性理者也。一講可成書。若大衛·休謨之《人性論》，其全書為一講。西哲Treatise，漢譯皆訛為論。實非一物。
## 講之顯者
*亞里士多德諸講
*馬基雅維利《君王論》、《論李維》
*洛克《政府論兩篇》
*大衛·休謨《人性論》
*亞當·斯密《國富論》
卹金之騷

**卹金之騷**，時維公元一九三二年，地在美利堅華盛頓府。此事之由，蓋歐戰之時，美利堅嘗遣大軍戰於歐陸。時，官府予士卒每日一美元之薪，復二十五毫津貼。然，此薪不為士卒所得。蓋戰後美利堅之府庫拮据也。官府遂於一九二四年，立法曰《從軍之據之修正》，其謂官府將俱償士卒其本利於二十年後，是以西歷一九四五年也。然，二十世紀三十年代之時，美利堅因「大蕭條」之事，百業凋敝，民不聊生。公元一九三二年，美利堅之壯年男子三之有一失其業，賴官府濟之。昔日之士卒，亦多陷於貧。眾遂集而議之，欲使得官府即與昔日之薪餉。是年六月十七日，各地舊卒約一，二萬者，以陸軍舊卒瓦特斯為首，集於國會大廈之前。時，有議員帕特曼，嘗上書議此事，籲官府與舊卒以財貨，濟其困苦。眾議院許之。眾欲令國會亦許其事，遂於官府隔河相望之處，以鐵板木料築屋居之。然，國會弗許之。國會雖弗許，然曰可資眾舊卒返程之川資。然，僅少許舊卒聽之。《紐約時報》謂七千五百之眾，僅八百願去。七月十九日夜，有左翼之水軍舊將巴特勒者，謂眾人曰：「嘗著戎服而弗能集以戰者，差也！」同日，有得車票汽油者，然無有去者。二十八日，有眾居於一地，蓋華盛頓府欲行土木建造之事也。華盛頓府遂令警驅之。時，有一警，不慎射斃二舊卒。眾遂怒，以鈍物擊警，傷數警。華盛頓謂聯邦其事大，請其遣軍隊助驅之。總統胡佛遂令軍隊入之。統兵者凡三人：麥克阿瑟，艾森豪威爾，巴頓，皆後世之名將也。時，胡佛以此事蓋赤黨及惡徒之陰謀也。麥克阿瑟以此為覆美國之叛亂。然，艾森豪威爾不快。巴頓所部先至，集步卒及戰車五乘於白宮之草坪。其後，巴頓率眾兵卒佩防毒面具，攜軍刀，刺刀，行於賓夕法尼亞大道，復擲催淚彈以驅之。後，眾兵卒焚舊卒之帳篷房屋。次日晨，眾多去之。計傷舊卒，市民一千餘，傷軍警約六七十。二舊卒亡。後，胡佛去其位，羅斯福繼之。眾以事或有變，復聚而籲之。然羅斯福亦弗從。迨二戰畢，美利堅始行一法，曰《軍卒權益法》，施舊卒以撫卹之益。後，遂弗有卹金之騷之事。美利堅之舊卒，多以此法而得小康。
臨沂市

**臨沂市**，隸山東省，在魯之南境。徐州之北。二〇一〇年，口一千萬許。

## 沿革
此市古來本無。其地分屬諸郡。雍正十二年，置沂州府。民國立，廢府。民國三年以沂州蘭山縣為臨沂縣。十四年，置琅琊道，治臨沂縣。旋廢。一九五〇年，置臨沂專區。析其贛榆、東海、邳縣、新海連市入江蘇省。一九九四年，始以臨沂為地級市。

## 政區

轄三區九縣。
* 區：蘭山區、羅莊區、河東區
* 縣：沂南縣、郯城縣、沂水縣、蘭陵縣、費縣、平邑縣、莒南縣、蒙陰縣、臨述縣

## 它典
* 臨沂市政府 

分類:山東省區劃
建德市

**建德市**，縣級市也。凡三街道、十二鎮、一鄉。隸杭州。在杭州西境，新安江經此。口五十一萬。

## 沿革
明清為嚴州府。治建德縣。民國元年廢。一九四九年，置建德專區。一九六三年，省入杭州。一九九二年，以建德縣為建德市。治新安江鎮。

## 政區
*街道辦事處：新安江街道、更樓街道、洋溪街道
*鎮：梅城鎮、下涯鎮、楊村橋鎮、乾潭鎮、三都鎮、壽昌鎮、大同鎮、航頭鎮、李家鎮、大洋鎮、蓮花鎮、大慈巖鎮
*鄉：欽堂鄉

## 它典
* 建德市政府 

分類:杭州市區劃
宇宙虛空

夫宇宙之中，有**虛空**之處。其中或不載列宿，或鮮有星系。物質疏甚，緻密不及他處之什一。考其直徑，長短不一。短者百一十萬秒差距。長者千五百萬秒差距。秒差距，所以度三維者也。一秒差距，三又什四光年也。虛空之閎者，是為極虛空。四宇逾密，虛空益寡。物質稀疏，虛空愈溥。

## 虛空之大者
*牧夫座虛空
*摩羯座虛空
*南本極虛空
*北本極虛空

## 據
赤穗之變

**赤穗之變 **，倭元祿年間之變也。

## 要

### 起
#### 松之大廊下之刺

淺野長矩者，赤穗藩藩主，從五品內匠頭也內匠頭者，官名也。元祿十四年，春，三月十四日，淺野長矩刺左近衛權上將吉良義央於松之大廊，未果，惟刀傷矣。史未載其故。
#### 淺野切腹

時帝使謁於德川綱吉將軍，綱吉聞之大怒，以失面也，責其自裁。淺野果之，切腹。廢赤穗藩。將軍乃無咎於吉良義央也，世譁然。

### 論
#### 喧嘩兩成敗
時人之識也，二人之爭，不論曲直，不論是非，皆受杖。此喧嘩兩成敗之謂也。 淺野既伏，吉良亦當受杖。然將軍囿之。又使事傳藩中，臣民皆眥。

#### 家議
淺野家老，大石內藏助也。是日大石召眾臣，曰：「我家不幸，君侯身死，城池見奪。論其所由，鼠輩我君是辱也，將軍乃弗加之罪！古雖云：『君辱臣死』，今我君見辱，正我臣死節之時！惟死難生易，君讎未報也，是以至此，不敢擅專，敢問眾議。」一時紛紜，眾口悠悠焉。大野九郎兵衛對曰：「方城落矣，殉君黃泉，臣之際也。惟我君血脈絕矣。幸君弟尚存，未若立君弟為新君，以大學殿，伺機復興可也。」

足輕頭原惣右衛門曰：「不可，主為人害，臣不思復讐，乃做何為？我曹願騁馳江戶之野，直搗黃龍，取其首級。」又或曰：「藩祖之城，安可棄歟？與其付諸佌佌之吏，願甘赴矢石，城破臣死，追先君於地下。請籠城戰之」爭論未定，遽爾，急報至矣，蓋收城官至也。眾激憤焉，假報願降，實籠城備戰也。

## 引據
性向

**性向**，亦稱**性取向**、**性傾向**、**性指向**，英言Sexual orientation，以人之所愛趣者有別，而分類焉。或獨愛男、或獨愛女、或愛趣異屬、或兼愛男女、或比同相愛、或兩無所愛、或本無所愛、或微有愛心、或交誼成戀、或愛不求償、或廣施愛幸、或多向愛戀、或愛無所慾、或跨類愛取。

夫性向之發生，其理繁賾，而學界大抵公認為生有，雖後天不能變。
## 參
*性少數
華南師範大學附屬中學南海實驗高級中學

**華南師範大學附屬中學南海實驗高級中學**，在中國廣東佛山。維奉祖校、桂城投資發展公司、南海區教育局之命，建于壬午之年。
## 據
常州市

**常州市**，五區一縣市。隸江蘇省。治天寧區。民言北吳語常州方言。二〇一〇年，口三百六十萬。

## 沿革
明清置常州府。民國立，廢府，入武進縣。一九四九年，於武進縣境置市。以諸葛慎為市長。

## 政區

*天寧區
*鐘樓區
*新北區
*武進區
*金壇區
*溧陽市

## 它典
* 常州市政府

分類:江蘇省區劃
九章集

**六部九章集**，普羅提諾作，弟子弗菲力輯之。今多簡稱**九章集**。一部九講，凡六部五十四講。弗氏復分之三卷。以第一、二、三部入卷一。第四、第五部入卷二。第六部入卷三。而後各具名目，遂成書。雖然，此書不敘時次，由著入玄。開篇則發自己身，漸而上達，至於終極。第一部，弗氏所以論人義也，第二、三部，所以論物也。第四部所以論靈也。第五部所以論識及見也。第六部，所以論玄也。此書希臘言，英人亞瑟·希拉里·阿姆斯特朗嘗譯以英言，於哈佛大學出版社付梓，今行世焉。
預定佯謬

**預定佯謬**，稽其要旨若斯：有溯時而進者，妄易時序，遂以事果為事因，事因為事果。兩相循環，不得解脫。終不知其所以易時次者何。雞、卵先後之辯，亦此佯謬之別種也。有雞之先，蛋為何物？有蛋之先，雞自何來？試作此想，則不知其所由者何，似為**自在**之物。論者或闡以檯球墜空之例。假有檯球擊己身，倘逆時而行，使身復擊己，則自擊不止矣。夫球之見擊也必，球之易軌也必，則球必永相擊，雖然，不明其始，若自在之事也。是故倘能逆時而行，凡人、事、物皆可入此佯謬。學者或謂之**引導悖論**、**信息悖論**。

## 據
人皆相伐

英哲霍布斯所謂**人皆相伐**，屬考念之類。其義旨若斯:若人皆不繩以律，必相伐。是役所持皆均平，無貴賤，人相為敵而不止。眾苦之，遂訂立契約，絕無限之自由，以期庶幾之太平。夫邦之所以立，此論之所稽也。

霍布斯曰:利己人之本也。綱憲馳廢之世，人皆相伐，眾所不欲也。
茶碗

**茶碗**，或謂**茶盞、茶圓、茶盅、茶甌**，所以盛茶湯、點末茶也。多以陶、磁爲之，而釉色、器型不一，自古中國、日本、朝鮮等諸地皆有所造者。唐人《茶經》以越州爲上，貴其色青如冰玉。宋人鬥茶點飲，茶色白，貴黑盞，建窯所造者最爲要用。日人亦重黑盞，謂之天目，蓋其內有紋若兔毫雪點也。明時瀹茶之法興，漢人以純白而小者爲佳，不用大碗，而至今如此。日本所造者，以樂燒茶碗爲上。而朝鮮出青瓷，日人亦愛之。
## 引據

## 備考
*茶杯
*茶托
*蓋碗
*點茶
*瀹茶
*茶器
*陶磁
茶經

《**茶經**》，唐陸羽撰。
凡三卷，分十類，曰：一之源、二之具、三之造、四之器、五之煮、六之飲、七之事、八之出、九之略、十之圖。
世本無論茶之著，《茶經》開其先河，而後茶道大行，飲茶之風盛矣。其文亦見譯於英、日、法等語，廣傳世界。

又有續茶經，清人陸延燦作。

## 據

## 備考
茶經之他語本，略錄於下：
*英
**  *The Classic of Tea* Lu, Yu; Intro & Translation By Francis Ross Carpenter, Illustrated by Hitz, Demi;Boston, MA: Little, Brown & Co. 1974 ISBN 0316534501
** *The Classic of Tea: Origins & Rituals*  Lu, Yu; Yu, Lu; Carpenter, Francis Ross;  New York, U.S.A.: Ecco Press. 1995 reprint of 1974 edition. This is a complete translation. ISBN 0880014164
*法
**Vianney, Sœur Jean Marie  : *Le Classique du Thé*. Morel, Paris 1977
**Vianney, Sœur Jean Marie  : *Le classique du Thé. La manière traditionnelle de faire le thé et de le boire*. Desclez, Westmount, Quebec, Canada, 1981, ISBN 2-89142-054-3
*意大利/義大利
** Lu Yu: IL CANONE DEL TÈ,Traduzione (dal cinese) di Marco Ceresa,Leonardo, novembre 1990
** Marco Ceresa,Ph.D.  Dissertation:I trattati sul tè di epoca Tang (Tang Dynasty Monographs on Tea) Far Eastern Studies, Istituto Universitario Orientale of Naples.1992
*捷克
** Lu Jü : Kniha o čaji. Translated by Olga Lomová. Spolek milců čaje, Praha, 2002.
*俄
** Лу Юй: Канон чая; перевод с древнекитайского, введение и комментарии Александра Габуева и Юлии Дрейзис. Москва: Гуманитарий, 2007.—123 с. ISBN 978-5-91367-004-5
*匈牙利
** Lu Jü: *Teáskönyv* – A teázás szent könyve a nyolcadik századi Kínából.（Translation by Tokaji Zsolt - Nyiredy Barbara) Terebess Kiadó, Budapest 2005, ISBN 963-9147-69-9
** *Teáskönyv*.（Trans., ed, byTokaji Zsolt.) Fapadoskonyv.hu, Budapest, 2010. ISBN 978-963-329-005-7
## 他典
* 英文本《茶經》
京杭運河

**京杭運河**，自春秋始建，北起北京，南極杭州，經天津、河北、山東、江蘇、浙江，通海河、黃河、淮河、長江、錢塘江。其長千七百九十四公里，爲古代運河之最。
玉露

**玉露**，日本所產，蒸青綠茶之屬，煎茶之最上者也。其狀如松針，湯綠而味甘。蓋茶之採前數週必以布席覆之，以避日光，此玉露之所以甘香而色綠也。其之爲飲，以其湯溫四十攝氏度爲最，故以寶瓶瀹之，而後以湯冷冷之。
茶托

**茶托**，亦名**茶托子**、**茶舟、茶船**、**茶襯**，所以承茶盞，使人不爲盞中熱湯所傷。本中國之茶器也，而後傳至日本、朝鮮半島、歐洲諸國。西洋茶杯之托，今人則多謂之**茶杯碟**。

宋審安老人撰《茶具圖贊》，名之**漆雕秘閣**，贊其「危而不持，顛而不扶，則吾斯之未能信。以其弭執熱之患，無坳堂之覆，故宜輔以寶文，而親近君子」。
## 據
聖安東尼奥-杜雅辛圖

**聖安東尼奥-杜雅辛圖**，巴西米納斯吉拉斯州之一鎮。方圓四九七平方公里，有口一二一八二人，合二十四點五人每平方公里。
熟盂

**熟盂**，《茶經》所載，唐茶器也，以貯沸水。

唐人以風爐煮茶爲飲，湯沸則花起，其第一者曰雋永。以熟盂貯之，以備育華救沸之用。

今朝鮮半島有茶器之名熟盂者，非是，所用相異。
## 據

## 備考
*熟盂 (朝鮮)
赤

**赤**，火色也。赤之深者爲**朱**，淺者爲**紅**。赤又謂之**緋**。
凡染絳一入謂之縓，再入謂之赬，三入謂之纁，朱則四入與。四者皆赤類也。**絳**，絳草也，可以染。一說大赤也。又一說絳即紅也。**纁**，淺絳也。**朱**（絑）爲純赤，一說深纁也。清段玉裁注《說文》曰：「大赤者，今俗所謂大紅也。上文純赤者，今俗所謂朱紅也。朱紅淡，大紅濃。大紅如日出之色，朱紅如日中之色。」

赤爲南方正色。赤白相合爲紅。紅者南方間色。

又近世以赤代共產主義。如李大釗文曰「試看將來的環球，必是赤旗的世界」是也。

於格致學，赤乃三原色之一。
## 據

## 備考
*赤道
*赤水
醪樽六九

**醪樽六九**，蘇格蘭威士忌也，調酒師威廉·桑德森始製於西元一八八二年。初，威廉釀酒凡百桶，評家以第六十九桶爲上，因得名。中含酒精什四。

## 史
夫威廉桑德森，蘇格蘭利斯人也。年十三，從葡萄酒產商爲徒。 一八六三年，始創其業，產有利口酒、威士忌。 一八八〇年，子威廉马克承其業，乃說其父以瓶裝威士忌。桑德森從其議，由是，則醪樽六九始銷於世，其型歷百年而未易矣。

## 他典
* Vat 69 Blended Whisky
藍

**藍**，染艸也，可以染青色，故爲青之母也。
古者藍分三種：**[[蓼藍]]**染綠；**[[大藍]]**如芥染碧；**[[槐藍]]**如槐染靑。三藍皆可作澱（藍靛），色成勝母，故《荀子》曰：「靑出於藍而靑於藍」。白居易《憶江南》詩云：「日出江花紅勝火，春來江水綠如藍」。

今者亦以爲色之一種，一說似青空之色。於格致學，則爲三原色之一。此非藍之本義也。

## 色度值

### 數學
\mathrm{(R,G,B})=(0,0,1)

### 顯示屏
(R,G,B)=(0,0,255)

## 種
## 染
### 古
### 今
## 據
*康熙字典 染靑草也。《詩·小雅》終朝采藍。《周禮·地官·掌染草註》染草藍、蒨，象斗之屬。《通志》藍三種：蓼藍染綠，大藍如芥染碧，槐藍如槐染靑。三藍皆可作澱，色成勝母，故曰靑出於藍而靑於藍。
*清 段玉裁 說文解字注染靑艸也。小雅傳曰。藍、染艸也。从艸。監聲。魯甘切。八部。

## 備考
*蔚藍
*青
*藍田

## 他典
*藍之於生學、化學
碧

**碧**，玉石之青美者也。其字從玉、石。玉石，似玉之石也。一說碧亦玉類。

又青白二色相合爲**碧**，西方間色也。一說，碧，深青也。又，樹之青者曰碧綠。賀知章《詠柳》詩云：「碧玉妝成一樹高，萬條垂下綠絲縧。」
## 據

*《康熙字典》 《山海經》高山多靑碧。《郭註》亦玉類也。又《增韻》碧，深靑色。唐官制，八品九品服碧代靑也。
紫

赤、黑二色相合爲**紫**。北方間色也。
一說紫爲間色之最佳者。又以其爲五色之疵瑕，所以惑人者。蓋視之如朱而實非也。故《論語》曰：惡紫之奪朱。譬惡偽之亂真也。
## 據

## 備考
*紫砂
*紫菜
*紫玉
*紫蘇
*紫氣
駵黃

黃、黑二色相合爲**駵**音劉**黃**，或作**騮黃、亞黃、流黃、緌黃**，白話亦作**橄欖色**，**暗黃色**，中央間色也。

## 色度值

### 數學，三維希爾伯特空間
(\mathrm{R,G,B})=(\frac{1}{2},\frac{1}{2},0)

### 屏幕
(R,G,B)=(128,128,0)

### 印刷
(C,M,Y,K)=(0,0,128,128)
正色

青、赤、黃、白、黑，五方**正色**也。一名**五色**。
不正，謂五方**間色**，綠、紅、碧、紫、駵黃是也。

又，比丘之法衣有大中小三件，避青黃赤白黑之五正色。

## 據
三重交流道

**三重交流道**，臺灣中山高速公路交流道也，居臺灣新北市三重區，標27.1k。昔中山高北起於是。

## 鄰近交流道
前：臺北交流道 

後：五股轉接道
蘇丹鎊

**蘇丹鎊**者，蘇丹之通貨也，南蘇丹立始亦通行之，後發行南蘇丹鎊代之。輔幣格希也，壹蘇丹鎊等同壹佰格希。一九五七年始發行。一九九二年，北方發行蘇丹第納爾代之，以十舊貨兌一。二〇〇七年正月，復發行之，一磅兌百第納爾。

## 幣

## 鈔

### 二〇〇六年
* 一鎊
** 正面：喀土穆蘇丹銀行、鳩
** 背面：鳩
* 二鎊
** 正面：陶器
** 背面：樂器
* 五鎊
** 正面：牆壁裝飾、人造衛星
** 背面：水電站
* 十鎊
** 正面：巨木、高山、駱駝
** 背面：喀土木之宮殿
* 二十 鎊
** 正面：機械、石油井架
** 背面：工廠、無線電天線、水果
* 五十鎊
** 正面：走獸
** 背面：羊、牛、駱駝

### 二〇一一年
* 二 鎊
** 正面：陶器
** 背面：樂器
* 五鎊
** 正面：牆壁裝飾、人造衛星
** 背面：水電站
* 十鎊
** 正面：巨木、高山、駱駝
** 背面：喀土木之宮殿
* 二十 鎊
** 正面：機械、石油井架
** 背面：工廠、無線電天線、水果
* 五十鎊
** 正面：走獸
** 背面：羊、牛、駱駝
松平容保

**松平容保**，日本江戶時人也。水戶德川賴房之裔孫。父義建，高須藩主。會津藩主容敬無子，乃以容保為養子，嗣其爵。遂主會津，官肥後守。文久二年五月三日，將軍家茂命容保參政。八月元日，敘京都守護職。上疏論時局，言及朝廷、幕府、下民、外國諸事，陳限外人居必江戶，禮朝廷敕使，延通商開市之期之議凡三條。事聞於禁裏，孝明帝嘉之。文久三年正月初二，謁孝明帝於小御所。蒙賜天盃、御衣。二月，置夜中巡邏於京師。時內裏膳甚陋，容保調大阪嘉魚以獻，帝大喜。攘夷志士橫行京中，害人而析其首耳，投入公卿邸內，欲以屈之。容保乃廣開言路，以懷其心。六月二十五日，或草偽詔，命容保歸藩，孝明帝知之，乃親降諭旨，以絕偽言。七月三十日，演武於建春門外，以容保為指揮。
天燈

**天燈**者，三國諸葛亮創之，乃熱氣球之祖，始傳密函，今為節日用也。

## 由來
孔明燈傳中國四川平樂古鎮。此鎮三國，乃為軍事重地，司馬懿困亮於平陽，孔明算以風向，報信求援以紙燈籠，終得脫險。乃至趙宋，此地更以造紙聞名，後人遂放孔明燈於節慶，以誌孔明。今，素有用於祝福者，象徵多有收成、常存幸福矣。

有學者李約瑟曰，夫一二四一年，列格尼卡之役，蒙古人嘗用龍形天燈，以傳音矣。

## 引據
中國人民大學

**中國人民大學**在北京。原為陝北公學，以授治世之道為業。抗戰後，乃設校，期育中國新式人才，以抗日寇。后歷華北聯合大學，華北大學兩期。逮共和國立，乃以華北大學重組之，遂得今名。
西元一九五六年，國務院以其大師雲集，學風興盛，遂通令為全國重點大學，位在清華北大之上。自是譽滿天下，人盡皆知，非出類拔萃之士不得考取。
逮逢文革，受誣休教，中有八年。
西元一九七七年，鄧副總理小平親掌育人之事，遂得复校。
適逢盛世，人大再興，中華大陸之大學，人文社科少有出其右者。西元二零一二年，教育部比次諸學科，人大獨中九元，少遜清華北大。大陸號為「清北復交人」，列為五大名校。

分類:北京市大學
蔚藍

**蔚藍**，今言青天、碧海之色。
蔚，牡蒿也，其花紫赤色。藍，染草也，可以染青。
杜甫《梓州金華山》詩云：「上有**蔚藍**天，垂光抱瓊台。」陸游以蔚藍爲隱語天名、非可以義理解者。又一說，蔚藍，天色也。此與今義同。
## 據
鳳凰單叢

**鳳凰單叢**，青茶之名品也，出廣東潮州鳳凰山。鳳凰山高土沃，多生茶樹。凡茶樹之生於此者名曰鳳凰水仙。水仙造茶，茶分三類：曰單叢、曰浪菜、曰水仙。單叢上，水仙下。山中樹種繁多，茶香不同，採茶獨取一樹之葉者，是謂**單叢**。叢，潮人言木之一棵也。今俗或訛作鳳凰單欉、單樅，皆非本字。又茶農以樹之葉深者爲烏葉，葉色淺綠者爲白葉。故有白葉單叢。白葉者多出嶺頭，故以嶺頭單叢爲名。
## 製茶
*採茶
四時皆可採之也。一日之中，又以午後採者爲上，俗謂之下午青。
*曬青
*晾青
*做青
*殺青
*揉捻
*焙茶
## 香型
## 據
伊曼努爾·康德

**伊曼努爾·康德**，普魯士柯尼斯堡人也。自言其祖徙自蘇格蘭，後人考之，實波羅的人也。其父製鞍為業。康德其第四子也。康德寡嗜好，足不出柯尼斯堡。初年，好格致學，作《自然通史與天體論》一書，駁牛頓之第一推動說。喜讀盧梭，嘆其辭藻之麗。深服其見。一七八一年，所作《純粹理性批判》付梓。康德立此書之言，所費不過數月，然其中求索，實經累年也。一七八五年，《道德形而上學原理》成。八八年，《實踐理性批判》付梓，九〇年，《判斷力批判》付梓。其後著述不輟，復立永恒太平之說，欲為後世太平著式。值其作漢譯，商務印書館集其晚年所成，為《歷史理性批判》。一八〇四年二月，康德卒。年七十九。終生不行嫁娶，無室無子。
## 康德之學
康德，德國唯心宗名儒也。關乎道德(Ethics)，亦具察見。嘗曰:身不由己，惡之至也。《純粹理性批判》云，外物，具所見而已。人心，所以明所見者也。心置外物於空間、時間，或曰範疇，予人以綜合(Synthetic)先驗(A Priori)之感。範疇既使人成見，故為主觀。外物若非範疇之增減，於我為無有。譬若配目鏡，鏡片色藍，則萬物皆藍，鏡片色紅，則萬物皆紅。鏡片，範疇也。萬物，外物也。

《道德形而上學原理》云，世有假言令式、範疇令式。假言令式者，有的放矢。範疇令式，以行為的。不以為矢。又云，履義非有德，為德由己也。若夫商販不售偽，警察捕盜賊，皆義務也，非有德也。有德者，從範疇令式，行善而無的。復謂平生所行，當思可為萬世法否。推及眾人而不可，則絕之。譬若借貸，一人之借貸，無礙。若天下莫不借貸，則無金可貸矣。是以不行。

## 據
*羅素《西方哲學史》
*商務印書館《歷史理性批判》序言
中華共和國

**中華共和國**，立於西元一九三三年十一月廿二日，至次年元月十三日中央軍入福州，國祚五十餘日。自稱福建人民政府。政府主席，李濟深。執政黨，生產人民黨。一九三三年，東南閩變，李濟深、陳銘樞之倫並十九路軍立國福州，庶幾抗蔣保夏，力克倭寇。而各方之與共和國爭鬩也甚多。

## 本末

分類:中華民國紀事
中華人民共和國主席

中華人民共和國主席，略作**國家主席**。中華人民共和國之國家元首。中華人民共和國憲法第六十二條定之。全國人民代表大會選舉產生之，任期五年。一九五四年立之，前身係中央人民政府委員會。一九六八年，時任國家主席劉少奇見譖，去職，自爾此位空，國家副主席董必武並宋慶齡兩人代理之。至一九七五年，第四屆全國人大脩憲法，廢此位。一九八二年新憲法復立之。是時國家主席，習近平，二〇一三年三月第十二屆全國人大得當選。

## 權
憲法第三章第二節曰：「根據全國人大及其常委會之決定」，公布法度、任免國務院總理并國務院人員、特赦、動員、授勳；代表中華人民共和國行國事，「根據全國人大常委會之決定」遣外國使，廢立協約，云云。

## 歷任主席

### 中央人民政府主席
*毛澤東（一九四九年－一九五四年）
### 中華人民共和國主席
#毛澤東（一九五四年－一九五九年）
#劉少奇（一九五九年－一九六八年）
#*董必武（代主席：一九七二-七五年）
#*宋慶齡（名譽主席：一九八一年）
#李先念（一九八三年－一九八八年）
#楊尚昆（一九八八年－一九九三年）
#江澤民（一九九三年－二〇〇三年）
# 胡錦濤（二〇〇三年－二〇一三年）
# 習近平（二〇一三年－）
斯多葛宗

**斯多葛宗**，希臘謂之Στωικισμός，西哲之一系。以芝諾為立言祖。初不卻物慾。久之，雜以柏拉圖之說，漸以嗜欲為害。此派好言德行。終始不離之。愛比克泰德、馬庫斯·奧勒留、塞內卡，亦其宗著者也。此派主萬物原火，分而必歸之。繼而復分，因循若是。無終無始。天賦精神於萬物，爾我皆具其神，是故凡事必器，無不器者。明者知與天合，愚者不知之。德者，所以與天合者也。德在人心，是故欲德而德斯在焉。其餘者，於人為烏有。愛比克泰德曰：戮我公所願，我願死無懼。流我卿所欲，我欲行無慮。斯之謂也。故有德者必自由。無德者皆由他。此派歷希臘、羅馬兩朝，其說前後或不一，初多敘利亞人，後以羅馬人為眾。

## 據
*羅素《西方哲學史》
*愛比克泰德《語錄》
普羅泰戈拉

**普羅泰戈拉**，希臘曰**Πρωταγόρας**，阿布德拉人也。先蘇格拉底、柏拉圖而生。智者宗士人。周遊希臘諸邦，教授為業。數至雅典，嘗為圖里城作憲。柏拉圖惡其鬻學，以為敗德。普氏云:人為物權，權有者有，權無之無。是以權衡相異，人見自違。是以世無定理，各相臧否。復以天為不可知。曰，余昧神形，在焉不在，自忖不知。
## 據
*羅素《西方哲學史》
欻

**Fuck**，英語咒詛之辭，本意交合，亦表怒氣，辭甚鄙陋，甚於“天殺”、“汝豬”，意同“肏”，或可婉為f*ck或f**k。溯其辭源，乃日耳曼舊語，瑞典、荷蘭、挪威、德意志亦有之。瑞典云Focka、Fock，荷蘭云Fokken，挪威云Fukka，德意志云Ficken。擊也。拉丁語有Pugno，亦謂擊也。故學人疑Fuk-，Pug-之源同。十六世紀已有之。至二十世紀逾半百，始見溥及。今英語諸國日用之。
生查子

**生查子**，詞牌也。異名**遇仙槎**、**美少年**、**楚雲深**、**梅和柳**、**晴色入青山**，雙調，四十字，八句，似以五言絕句二首合併，押仄聲，上去通押。原爲唐教坊曲，傳爲宋歐陽修所作。此詞牌多抒怨思人，總之少年離愁。

## 典故
相傳歐陽修創此牌，時元宵佳節，喜慶歡鬧，而佳人錯失，故以教坊曲調填詞《生查子・元夕》。自此詞牌定矣，多出少年離愁、暗恨相思之作。

《生查子》讀法有二，各有典故。

一讀「星槎子」。《博物志》曰，江河海洋與天界交，每逢八月有神異木筏飄蕩，若得坐於其上，漂游數日，即抵仙山瓊閣，會牛郎織女。《荊楚歲時記》曰，張騫使西域，留心諸國風物，大夏國時，聞有河溯之可抵大江之源，率爾乘筏而溯，水面漸闊，濃霧四起，霧散而見一女織布，一郎飲牛，是即仙界牛郎織女，後騫得支機石歸。

如此傳說，皆謂「海客乘槎」。槎者，水上浮木，後泛指船。既會天仙，定爲星之所化，故謂「星槎」。此類奇聞異事，尋仙遊記，衆所傳唱，而成曲調。南北朝時，「星槎」省文「生槎」，後通「生查」。以此典故得詞牌異名「遇仙槎」。

一讀「生楂子」。清《歷代詩餘》曰，查本楂梨之楂，出自賣唱詞。楂梨者，小食也，山楂消食化積，梨果止咳潤肺，古人洗淨楂梨，去皮核，加蜜，文火下鑊，而成楂梨膏，又謂楂梨條。貨郎小販，走街串巷，沿途叫賣，爲作唱詞。元劇《百花亭》有小販王小二唱楂梨賣詞，其刻意作笑之狀，引人開懷，故「賣楂梨」一詞謂輕佻擅薄之徒。

然今人攷據，有《生查子》時，未有楂梨膏，清人所攷謬矣，或謂採楂民歌所轉詞調，然不可攷。

《生查子》有佳作。晏幾道有「金鞍美少年，去躍青驄馬。」，故名「美少年」；朱希真有「遙望楚雲深，人遠天涯近」，故名「楚雲深」；韓淲有「山意入春晴，都是梅和柳」，故名「晴色入青山」「梅和柳」。

## 平仄
*正體
*仄仄仄平平*，*仄*仄平平**仄**。*仄平*仄*仄*平，*仄*仄平平**仄**。

*仄仄仄平*平，*平*仄平平**仄**。*平*仄仄平平，*平平仄*平**仄**。
*變體
平平平仄平，仄仄平平**仄**。仄仄仄平平，仄仄平平**仄**。

仄平平仄**仄**，仄仄平平**仄**。平仄仄平平，平仄平平**仄**。
踏莎行

**踏莎行**（莎讀莎草之莎），詞牌小令也，五十八字，如七言律詩於首聯與頸聯各添一字。傳爲宋寇准所創，牌名出自唐詩「踏莎行草過春溪」。此牌原出春遊之作，後多傷春感懷、嘆追往昔。

## 異名
*趙長卿用名**柳長春**
*賀鑄用名**平陽興**、**江南曲**、**思牛女**、**惜餘春**、**陽羨歌**、**暈眉山**、**題醉袖**
*賀鑄有一詠荷名作，其中一句「紅衣脫盡芳心苦」而有**芳心苦**
*賀鑄又一詞作，一句「蘭橈明夜芳洲泊」得名**芳洲泊**
*賀鑄《江南曲》一句「紫簫閒捻度新聲」得名**度新聲**
*《鳴鶴餘音》用名**踏雪行**
*曹冠用名**喜朝天**
*他：**踏雲行**、**瀟瀟雨**

## 典故
### 莎草

踏莎行者，搭莎草而行。莎草者，生於濕地，田頭池畔多見，可作蓑笠、蓑衣，以其雨水疏而不沾，故民謂之蓑衣草、蓑草。

先秦即識莎草，然是濕地諸草之統謂。唐宋時人謂之莎草，乃氣清味美、雅緻修善之類，以之入文，有莎庭、莎階。明《本草綱目》定莎草爲香附，其根相附連續而生，可以合香，入藥爲香附子，疏塞化滯。

### 文人春遊
古有春遊，是以一冬藏匿，春來舒動。文人士大夫素有曲水流觴，宴飲作樂之風，自魏晉始，上巳後，衆人座於溪畔，水漂酒碗，中者飲之。此風雅流於唐宋，則添以吟詩，以春景爲題。《踏莎行》即寇准遊戲所創。

### 寇准其人
寇准，字平仲，爽朗不羈，作爲勇敢，嘗於宋遼戰時威留真宗，以舞士氣，亦嘗帝當憤怒而强直面諫。忠直之人，左遷知州，此牌即平仲貶抑之時所作。

雖受貶抑，然無激憤。平仲以唐人陳羽「踏莎行草過春溪」應目前春景，創曲調、牌名，以此定牌。雖詠春光，然而「倚樓無語欲銷魂，長空黯淡連芳草」淒涼幾何，故後人多以《踏莎行》作傷春之詞。

## 平仄
正格上下兩闕各三仄韻，各闕首聯對仗。
:仄仄平平，平平仄仄，平平仄仄平平仄。平平仄仄仄平平，平平仄仄平平仄。
:仄仄平平，平平仄仄，平平仄仄平平仄。平平仄仄仄平平，平平仄仄平平仄。
另有**轉調踏莎行**，雙調六十四字或六十六字，押仄聲。

## 名作
*秦觀《踏莎行·郴州旅舍》

*寇准

*賀鑄
蝶戀花

**蝶戀花**，中調詞牌也，六十字，句法長短錯落，上下雙調各四仄韻，一韻到底。原唐教坊曲，名自南北朝樂府「翻階蛺蝶戀花情」，詞牌立乎約五代至宋。《蝶戀花》多傷春之作，亦可一探人生大義。

## 異名
***鵲踏枝**
***鳳棲梧**
***黃金縷**
***捲珠簾**
***明月生南浦**
*李石用名**一籮金**
*賀鑄用名**江如練**、**西笑吟**
*韓淲句「**細雨吹池沼**」而得名

## 典故
### 鵲踏枝
傳《蝶戀花》爲南唐宰相馮延巳據教坊曲而創，後中主得之，甚愛，召延巳問其詞牌，曰《鵲踏枝》。

初名《鵲踏枝》者，喜鵲踏梅也，吉也，其曲調亦如鵲踏枝頭，長短錯落，歡欣春意，喜動生慶。故後主嘗爲之修調訂式。

### 蝶戀花
南北朝有樂府詩句「翻階蛺蝶戀花情」，而取名「蝶戀花」。蝶落芳叢，繾綣纏綿，士人喜之。

### 鳳棲梧
宋時，有晏殊、歐陽脩、柳永、蘇軾填《蝶戀花》詞，名家名作，牌名芳馨，後改《鳳棲梧》。

鳳棲梧者，鳳凰擇梧桐而棲。傳鳳凰唯愛梧桐，非梧桐不棲，若無梧桐，倦翔不休。故人皆謂梧桐端正莊雅，佳木也。且秋時葉落，秋雨寂寞，梧桐乃蕭瑟之象。杜詩《秋興》有云，「碧梧棲老鳳凰枝」，高貴端正，蕭瑟寂寞，故《鳳棲梧》嘉名也，清《欽定詞譜》遂定牌名《鳳棲梧》。

### 黃金縷
黃金縷者，柳條新綠也，語出馮延巳「楊柳風輕，展盡黃金縷」，以其牌多作春景之詞。

### 明月生南浦
語出司馬槱「望斷行雲無覓處，夢回明月生南浦」或「夜涼明月生南浦」。

### 捲珠簾
語出趙令畤「不捲珠簾，人在深深院」，典出李白《怨情》「美人捲珠簾，深坐蹙蛾眉」。

## 平仄
:仄仄平平平仄仄。仄仄平平，仄仄平平仄。仄仄平平平仄仄（或仄平仄），平平仄仄平平仄。
:仄仄平平平仄仄。仄仄平平，仄仄平平仄。仄仄平平平仄仄（或仄平仄），平平仄仄平平仄。

## 名作
***蘇軾**
:花褪殘紅青杏小，燕子飛時，綠水人家繞。枝上柳綿吹又少，天涯何處無芳草？
:墻裏鞦韆墻外道，墻外行人，墻裏佳人笑。笑漸不聞聲漸悄，多情卻被無情惱。

***馮延巳**
:誰道閑情拋擲久？每到春來，惆悵還依舊。日日花前常病酒，不辭鏡裏朱顏瘦。
:河畔青蕪堤上柳，爲問新愁，何事年年有？獨立小橋風滿袖，平林新月人歸後。

***晏殊**
:檻菊愁煙蘭泣露。羅幕輕寒,燕子雙飛去。 明月不諳離恨苦。斜光到曉穿朱戶。
:昨夜西風凋碧樹。獨上高樓,望盡天涯路。 欲寄彩箋兼尺素。山長水闊知何處？

***柳永**
:佇倚危樓風細細，望極春愁，黯黯生天際。草色煙光殘照裏，無言誰會憑闌意？ 
:擬把疏狂圖一醉，對酒當歌，強樂還無味。衣帶漸寬終不悔，為伊消得人憔悴。

## 佳話
清末有王國維著《人間詞話》，其謂詞境有三種之境界，皆用宋詞佳句喻之，當中一、二境界所喻詞句，皆出《蝶戀花》，唯第三境界用稼軒《青玉案・元夕》句，可而得之，《蝶戀花》之多佳作也。

::古今之成大事業、大學問者，必經過三種之境界：「昨夜西風凋碧樹。獨上高樓，望盡天涯路」，此第一境也。「衣帶漸寬終不悔，爲伊消得人憔悴」，此第二境也。「眾裏尋他千百度，驀然回首，那人卻在燈火闌珊處」，此第三境也。
金廢帝

**金廢帝**海陵庶人名**亮**，字**元功**。女真名**迪古乃**。父宗幹。亮年少，陰有帝王志。與蕭裕交甚密。熙宗天眷八年十一月，拜右丞相。九年十二月，亮自危不已，乃與大理卿烏帶密謀弒熙宗。事成，自立爲金皇帝。改元天德。天德二年正月，以即位事告宋、夏、高麗。天德四年，改元貞元。貞元元年，遷都燕京，以爲中都，以汴京爲南京。三年，改元正隆。正隆元年十月，遷葬金諸帝於房山。正隆四年正月，修兵於通州，詔伐宋。至六年九月，亮自將兵南征。諸道并進。宋拒戰，金人不利。完顏褎於東京反，稱皇帝，數亮罪狀。亮不聞，猶攻宋。駐揚州，進瓜洲渡，欲渡江。作詞云，屯兵百萬西湖上，立馬吳山第一峰。其志之彰，蓋若此也。夜未艾，爲浙西兵馬都統完顏元宜所弒，崩，年四十。世宗大定二年，追降海陵王，謚煬。二十年，追廢庶人，去謚。
## 據
*《金史卷第五》
*劉祁《歸潛志》
王振

**王振**（生年不詳 - 1449年），蔚州人，明之宦官也。

少選入內書堂，侍明英宗東宮。初，明太祖禁中官預政。自明成祖後，漸加委寄，然犯法輒置極典。明宣宗時，袁琦令阮巨隊等出外采辦。事覺，琦磔死，巨隊等皆斬。又裴可烈等不法，立誅之，諸中官以是不敢肆。

及明英宗立，年少，王振狡黠得帝歡，遂越金英等數人掌司禮監，導帝用重典統御下層官員，防大臣欺蔽。於是大臣下獄者不絕，而振得因以市權。然是時，太皇太後賢，方委政內閣。閣臣楊士奇、楊榮、楊溥，皆累朝元老，振心憚之未敢逞。

至正統七年，太皇太后崩，楊榮已先卒，楊士奇以子稷論死不出，楊溥老病，新閣臣馬愉、曹鼐勢輕，王振遂跋扈不可制。作大第皇城東，建智化寺，窮極土木。興麓川之師，西南騷動。侍講劉球因雷震上言陳得失，語刺振。振下球獄，使指揮馬順支解之。大理少卿薛瑄、祭酒李時勉素不禮振。振摭他事陷瑄幾死，時勉至荷校國子監門。禦史李鐸遇振不跪，謫戍鐵嶺衛。駙馬都尉石璟詈其家閹，振惡賤己同類，下璟獄。怒霸州知州張需禁飭牧馬校卒，逮之，並坐需舉主王鐸。又械戶部尚書劉中敷，侍郎吳璽、陳常於長安門。所忤恨，輒加罪謫。內侍張環、顧忠、錦衣衛卒王永心不平，以匿名書暴王振之罪狀。事發，磔於市，不覆奏。

帝方傾心向振，嘗以先生呼之。賜振敕，極褒美。振權日益積重，公侯勛戚呼曰翁父。畏禍者爭附振免死，賕賂輳集。工部郎中王祐以善諂擢本部侍郎，兵部尚書徐晞等多至屈膝。其從子山、林至蔭都督指揮。私黨馬順、郭敬、陳官、唐童等並肆行無忌。久之，構釁瓦剌，振遂敗。

十四年，其太師也先貢馬，振減其直，使者恚而去。秋七月，也先大舉入寇，振挾帝親征。廷臣交諫，弗聽。至宣府，大風雨，復有諫者，振益虓怒。成國公朱勇等白事，鹹膝行進。尚書鄺埜、王佐忤振意，罰跪草中。其黨欽天監正彭德清以天象諫，振終弗從。八月己酉，帝駐大同，振益欲北。鎮守太監郭敬以敵勢告，振始懼。班師，至雙寨，雨甚。振初議道紫荊關，由蔚州邀帝幸其第，既恐蹂鄉稼，復改道宣府。軍士紆回奔走，壬戌始次土木。瓦剌兵追至，師大潰。帝蒙塵，振乃為亂兵所殺。敗報聞，百官慟哭，都禦史陳鎰等廷奏振罪，給事中王竑等立擊殺馬順及毛、王二中官。郕王命臠王山於市，並振黨誅之，振族無少長皆斬。振擅權七年，籍其家，得金銀六十餘庫，玉盤百，珊瑚高六七尺者二十餘株，他珍玩無算。先是，郭敬鎮大同，幾造箭鏃數十甕，以振命遺瓦剌，瓦剌輒報以良馬。及帝親征，西寧侯宋瑛、駙馬都尉井源為前鋒，遇敵陽和，敬又撓使敗。至是逃歸，亦坐誅。

英宗復辟，顧念振不置。用太監劉恆之言，賜振祭，招魂以葬，祀之智化寺，賜祠曰精忠。

而王振門下曹吉祥，復以奪門之功，有寵顓政。 

## 參考書目
* 明史，卷三零四
東方紅魔鄕

**東方紅魔鄕**（東方紅魔鄕　～ the Embodiment of Scarlet Devil.）者，上海愛莉絲幻樂團所製之彈幕射擊遊戲是也。是《東方計劃》之第六輯，亦其載微軟視窗之初輯也。

是項下皆謂『紅魔鄕』也。

## 載馭

## 演義
－０－

幻想鄕始料未及之盛日現矣。

于謎之訪客，蓋夏日之亡靈亦惘也。

時維常夏，幻想之鄙皆為緋紅之幻想所掩也。

－１－

此乃東之國于深山，去人之居所遠甚。

博丽神社者，彼處之鄙也。

是山，未有人居焉而至今猶人跡罕至之地也。人之所謂幻想鄕也。

幻想鄉，今昔無不同，人外與罕有之人周遊而無礙。

人皆信所謂“啟蒙”，摒平日之舊俗蒙昧。

其實則于品類棲于暗處，亦為無礙於人之桃園。

而後，于盛夏一日，幻想鄕為無兆而險惡之妖霧所圍。

視之，蓋如幻想乡避景之不及。

## 諸角

### 新角

### 舊角

## 場幕

## 曲列

## 注

## 考

## 徑
* 東方紅魔郷公式ページ

分類:東方計劃
拜仁慕尼黑足球會

**拜仁慕尼黑足球會**，又**拜仁**，德意志足球會也。立於德國巴伐利亞之慕尼黑。部足球、籃球、棋、操之屬。其男足隊德意志至強者也。
其始，弗朗茨·約翰攜球員十一人，立之於庚子年。
## 史
### 初立
拜仁慕尼黑者，初為**慕尼黑一八七九體操會**之部。庚子年正月廿八，拜仁始立慕尼黑。初則有力，敗他隊而入南德錦標賽之半決賽。一戰後，數攬冠軍。二戰後，不振，以至將閉。幸有蓋德·穆勒及貝肯鮑爾，得助而晉級。
### 盛時
### 易場
### 現今
## 志
## 賽
## 球員

分類:運動
八思巴文

**八思巴文**者，昔蒙古文字也。元忽必烈朝，命國師八思巴取藏字所製也。凡元帝下蒙古文旨，皆以八思巴文書之。時蒙古人學漢字，亦以之註漢字之音也。及元北狩，畏兀兒蒙古字興，八思巴文漸沒也。
八思巴文仿藏文而製，後朝鮮世宗大王創衛韓字，甚似八思巴文也。
肯亞

**肯亞共和國**，別譯**肯尼亞**，國也，在阿非利加洲。西為烏干達，北接衣索比亞，東北臨索馬利亞，南面坦尚尼亞。西南有大澤，曰維多利亞湖。
古希臘語

**古希臘語**，古希臘人所言，而今弗用矣。歐人之言，詞多源此。

其言分多屬，異於音、字。而常雅典之言為正言。

## 變者
語言者，常易其型。夫希臘之言，二千年以來，未嘗有不變之時。今之希臘語成於西元一四五三年。

## 引
商山四皓

秦政暴虐，東園公、夏黃公、綺里季、甪里四人，乃隱居商山，採芝療飢。鬚眉皓白，年皆八十餘歲，世稱**商山四皓**。

## 生平
四皓者，皆河內軹人也，或在汲。園公姓庾，字宣明，居園中，因以為號。夏黃公，姓崔名廣，字少通，齊人，隱居夏里修道，故號曰夏黃公。綺里季，姓吳名實，字子景。綺里季其號也。甪里先生，河內軹人，太伯之後，姓周名術，字元道，京師號曰霸上先生，一曰甪里先生。孔安國《祕記》作「祿里」。

始皇有博士七十，四人任之。其職掌有三：一曰通古今，二曰辨然否，三曰典敎職。見秦政虐，乃退入藍田山，作歌云：「莫莫高山，深谷逶迤；曄曄紫芝，可以療飢。唐虞世遠，吾將何歸？駟馬高蓋，其憂甚大。富貴之畏人，不如貧賤之肆志。」乃共入商雒，隱地肺山，以俟天下定。及秦覆滅，漢高聞而征之。時四人年老矣，皆以其慢侮人，不至。歌曰：「皓天嗟嗟，深谷逶迤。樹林莫莫，高山崔嵬。巖居穴處，以爲幄茵。曄曄紫芝，可以療飢。唐虞往矣，吾當安歸？」然高祖猶高此四人。

漢六年，高祖欲廢太子劉盈，立戚夫人子趙王如意。呂后恐，使建成侯呂澤彊邀張良，為其畫計。良曰：「今公誠能無愛金玉璧帛，令太子為書，卑辭安車，因使辯士固請，宜來。來，以為客，時時從入朝，令上見之，則必異而問之。問之，上知此四人賢，則一助也。」后乃令呂澤使人奉太子書，卑辭厚禮，迎四皓。四皓至，客建成侯所。

居六年，高祖疾益甚，愈欲易太子。及燕，置酒，太子侍。四皓從之，年皆八十有餘，鬚眉皓白，衣冠甚偉。高祖怪而問曰：「彼何為者？」四皓前對。乃大驚曰：「吾求公數歲，公辟逃我，今公何自從吾兒遊乎？」四皓皆曰：「陛下輕士善罵，臣等義不受辱，故恐而亡匿。竊聞太子為人仁孝，恭敬愛士，天下莫不延頸欲為太子死者，故臣等來耳。」高祖乃曰：「煩公幸卒調護太子。」四人既為壽，趨去。高祖目送之，召戚夫人，指四皓曰：「我欲易之，彼四人輔之，羽翼已成，難動矣。呂后真而主矣。」太子得以為重。

後，高祖崩，太子登基。是為惠帝。惠帝欲賜官，四皓不受，反商山。終歿商洛，葬商山麓，隔丹江互望。惠帝知之，令三千禦林軍各自長安攜土十斤，往商山填池。又建廟祠於商州南高車，彰四皓避秦安漢之功。

## 後跡

後人慕其才操，修墓建廟，又乃詩文碑刻。商州八景其一，曰「四皓古陵衝北斗」。唐人許渾詩云：「峨峨商嶺采芝人，雪頂霜髯虎豹茵。山酒一壺歌一曲，漢家天子忌功臣。避秦安漢出藍關，松桂花陰滿舊山。自是無人有歸意，白雲常在水潺潺。」宋淳化二年，王禹貶任商州團練副使，屬《四皓廟碑》文云：「知進退存亡而不失其正者，惟聖人乎。先生避秦，知亡也；安劉，知存也；應孝惠之聘，知進也；拒高祖之命，知退也。四者俱備，而正在其中矣。」清黃慎有《商山四皓圖》。

君實《通鑑》不取四皓事。其《考異》云此特誇大者。又言史遷之錄四皓事，但愛奇耳。

## 引據
東方妖妖夢

**東方妖妖夢**（東方妖々夢　～ Perfect Cherry Blossom.）者，同人結社上海愛莉絲幻樂團所製之彈幕射擊遊戲也，是爲《東方計劃》之第七輯。

是項下皆謂『妖妖夢』也。

## 載馭

## 演義

## 諸角

### 新角
初見于『妖妖夢』者誌于此也。

### 故角
非初見『妖妖夢』者誌于此也。

## 場幕

## 曲列

## 注

## 考

## 徑
* 東方妖妖夢公式頁

分類:東方計劃
東方風神錄

**東方風神録**（東方風神録　～ Mountain of Faith.,）者，同人結社上海愛麗絲幻樂團所製之彈幕射擊遊戲是也。乃《東方計劃》其遊戲之第十輯也

是項下皆謂『風神録』也。

## 載馭

## 演義

## 諸角

### 新角
初見于『風神録』者誌于此也。

### 故<font style="background-color: rgb(254, 252, 224);">角</font>

## 場幕

## 曲<font style="background-color: rgb(254, 252, 224);">列</font>

## 注

## 考

## 徑

分類:東方計劃
東方地靈殿

東方地靈殿（東方地霊殿 ～ Subterranean Animism.）者，同人結社「上海愛麗絲幻樂團」所製之彈幕射擊遊戲是也。其乃《東方計劃》之第十一輯也。

是項下皆謂『地霊殿』也。凡涉東方計劃他作亦有之略稱，可于東方計劃#凡例見參。

## 載馭

## 演義

## 諸角

### 新角
初見于『地霊殿』者誌于此也。

### 故角
非初見『地霊殿』者誌於此也。

## 場幕

## 曲列

## 考
* 『地霊殿』附屬「キャラ設定.txt」。

## 徑
* 東方地霊殿公式ページ
阿八哈

**阿八哈**，伊兒汗國二世汗也。父旭烈兀自蒙古西征，克定天方。祖拖雷，叔元世祖皇帝。阿八哈，旭烈兀汗長子也。母亦孫真哈敦。汗一二三四年三月生。當宋理宗端平元年也。旭烈兀崩，群臣密其事不發，急使以告阿八哈、阿巴哈弟玉疏木忒。未幾，宗王、群臣大集，一二六五年六月十九日，舉阿八哈為伊兒汗，阿八哈以世祖皇帝敕令未下，辭不受，群臣勸進，乃即位於彼剌罕。然不即王座，但以木椅行事耳。一二六五年七月，與那海戰於察罕沐漣河，伊兒汗師大勝，渡苦剌河，入欽察汗境，欽察汗別兒哥引眾號三十萬來戰，汗與別兒哥相峙河岸，久之，別兒哥移師別進，道遇疾而卒。汗乃勝。一二六七年冬，忽推哈敦、汗母亦孫真哈敦至自蒙古，汗喜迎之。先是，旭烈兀西征波斯，留其眷蒙古，及阿里不哥自稱汗，遂不得歸，旭烈兀遣使索之，未至而己身隕。至是年方與阿八哈汗聚。察合台汗八剌，汗之從子也。性好戰，既克窩闊台汗海都、欽察汗忙哥帖木兒，二汗乃與八剌和議，曰，拖雷子忽必烈奄有區夏，疆域之廣，唯神能知之。阿八哈兄弟諸人，承旭烈兀，其地西至敘利亞、埃及。反觀吾輩，疆土實促，地惟貧瘠。三人遂盟，約取阿八哈汗之地以廣其牧。一二七〇年夏，八剌引兵犯呼羅珊。遣使求援於海都，海都乃遣欽察赴之。既至，八剌帳下札剌亦兒臺輕慢之，與欽察相詈，欽察不堪其辱，自引兵歸，其援遂絕。一二七〇年七月二十二，汗兵戰八剌於也里城，八剌大敗，馬剌合兀勒死事，八剌之眾大恐，汗命盡誅所獲者，八剌遁，僅以身免。十月二十日，世祖皇帝詔命降至，封阿八哈為伊兒汗。十一月廿六日，登汗位，欽察汗忙哥帖木兒遣使來賀，汗禮其使，辭其禮不受。一二八二年二月十三日，幸哈馬丹。大宴群臣。至四月元日，暴崩。葬旭烈兀汗側。弟貼古迭兒繼之。

## 據
*拉施特《史集卷三·阿八哈汗紀》
東方緋想天

**東方緋想天**（東方緋想天 〜 Scarlet Weather Rhapsody.）者，自同人結社上海愛麗絲幻樂團伙黃昏邊境同製之對戰格鬥遊戲也。雖爲黃昏主製，然其非《東方計劃》之二次創作物也，緣之演義自上海愛莉絲幻樂團所纂，故謂之乃《東方計劃》之第十有半輯也。

是項下皆謂『緋想天』也。凡涉東方計劃他作亦有之略稱，可于東方計劃#凡例見參。

## 梗概

## 演義

## 載馭

## 符操

## 天候

## 諸角

### 新角

### 故角

## 曲目

## 聯輯

## 考

## 徑

分類:東方計劃
貼古迭兒

**貼古迭兒**，伊兒汗國三世汗也。父旭烈兀汗，克定天方。祖拖雷，叔元世祖皇帝。貼古迭兒，旭烈兀第七子也。兄阿八哈汗崩，未立嗣。一二八二年五月六日，群臣立貼古迭兒為伊兒汗。阿八哈子阿魯渾還呼羅珊。有弘吉剌臺者，與阿魯渾交甚密。汗忌之。一二八四年元月，汗婿阿里納黑謀殺弘吉剌臺，遂以其謀告汗。汗從之，乃誅弘吉剌臺。四月，以阿里納黑為先鋒討阿魯渾。自引精兵十萬後繼之。五月，阿魯渾敗走，汗軍入其領，掠之。六月廿九日，阿魯渾降，汗宥之，下之獄。七月四日夜，有不花者，阿魯渾之黨也。入獄中，殺阿里納黑并其眾。事聞於汗，汗大驚，欲討之，復聞從己者皆死，乃遁。七月廿六日，見縛。八月十日夜，為阿魯渾所殺，崩。汗虔奉伊斯蘭，教名艾哈邁德。時人或以蘇丹呼之。
## 據
*《史集卷三·貼古迭兒傳》
戲婦

**戲婦**，一稱**餪房**，俗謂之**鬧洞房**、**鬧新房**，華民婚俗也。楊樹達《漢代婚喪禮俗考》云：「而為之賓客者，往往飲酒歡笑，言行無忌，如近世鬧新房之所為者，漢時即已有之。」蓋當結縭禮訖，新人夜居，有親朋入室為戲，或謔語，或媟狎，要在致興、祝福。而流俗演惡亦多，如《昌言》有之：「今嫁娶之會，捶杖以督之戲謔，酒醴以趣之情慾，宣淫佚於廣眾之中，顯陰私於新族之間，污風詭俗，生淫長姦，莫此之甚，不可不斷之也。」又《抱朴子·疾謬》謂：「俗間有戲婦之法，於稠眾之中，親屬之前，問以醜言，責以慢對，其為鄙黷，不可忍論。」今尤見親屬邪淫、扶娘蒙辱者，報界多誚讓之。實則戲婦非周制也，《禮記·曾子問》云：「嫁女之家，三日不息燭，思相離也；娶婦之家，三日不舉樂，思嗣親也。」與後世異極。

分類:習俗
旭烈兀

**旭烈兀**，元史呼曰**旭烈**。拖雷第六子，《史集》言其第四子。母顯懿莊聖皇后。兄蒙哥，元之憲宗。忽必烈，元之世祖。窩闊台汗時，嘗從軍攻宋，有功。蒙哥以旭烈兀有帝王器，命西討，平諸回。乃集兵士輜重。復召漢軍千人，郭侃亦在其軍中。命凡旭烈兀所過處，禁狩獵。將行，與蒙哥宴飲。盡歡而別。末弟雪別臺從征。一二五六年冬，薄亦思馬因境，其長魯坤丁佯表恭順，陰不欲降，旭烈兀圍其城，陷之，魯坤丁出城降，優恤之，已而屠其眾，夷其城。至阿剌模忒，命魯坤丁說其餘部。阿剌模忒者，阿薩辛黨之所居。降，隳其城，中有書館，從志費尼之請，取其善本存之。一二五七年，春四月，征哈里發。九月十日，次哈馬丹。遣使諭哈里發，數其渝盟。辭甚厲。哈里發得其書，自恃無恐，報之甚輕。旭烈兀乃大怒，欲毆之。巴格達鄰地官長忽撒馬丁·阿迦來與旭烈兀盟，旭烈兀大喜，厚賜而歸。既歸，忽撒馬丁改投哈里發，事聞於旭烈兀，乃命乞忒不花將軍三萬攻之。忽撒馬丁懼，詣請降。許之。仍夷其三族。一二五八年正月十六日，渡底格里斯河。廿二日，圍巴格達。哈里發大懼，請降，不許。二月十日，城陷。哈里發自縛來朝。命屠其城。里坊盡隳。旭烈兀命哈里發共飲，曰，卿主，予客，宜與我貨。哈里發承其意，盡發府庫與之。旭烈兀因以勞其眾。焚諸大清真寺。二月十四日，殺哈里發并其諸子。命移所獲至阿塞拜疆。遣使報捷於蒙哥，并呈珍寶。蒙哥聞之大喜。一二五九年秋九月，征敘利亞。渡幼發拉底河。陷合列卜，屠之。所過風聞而降，大馬士革城中震恐。士民懼旭烈兀屠戮，獻禮以表忠順。旭烈兀乃從其請，入大馬士革，士民安堵。蒙哥擊宋不利，死合州，旭烈兀聞之，哀甚。復聞阿里不哥作亂，憂之。命乞忒不花入埃及，埃及人拒戰，乞忒不花死陣中。旭烈兀從兄別兒哥，術赤之子。崇奉回教，王金帳汗國。旭烈兀既平諸回，別兒哥心銜之。因起兵討旭烈兀。旭烈兀發波斯之兵拒之。戰於帖列克河，死傷甚眾。忽必烈即華夏皇帝位，遣使告即位於旭烈兀，并贈勇士三萬。一二六五年二月八日，旭烈兀崩，年四十八。藏沙忽山。子阿八哈嗣。

旭烈兀母莊聖皇太后，妻脫古思可敦，奉耶穌甚謹。旭烈兀特加恩於基督教眾，廣立教堂，鐘聲聞於軍陣。
## 據
*拉施特《史集卷三》
*《新元史》卷一〇八
*志費尼《世界征服者史》